title: 2003 m. gegužės 19 d. Tarybos Sprendimas dėl principų, prioritetų, pereinamojo laikotarpio uždavinių ir sąlygų Stojimo partnerystės su Bulgarija programoje

text:
Svarbus teisinis pranešimas

|

32003D0396

Oficialusis leidinys L 145 , 12/06/2003 p. 0001 - 0020

		Tarybos Sprendimas2003 m. gegužės 19 d.dėl principų, prioritetų, pereinamojo laikotarpio uždavinių ir sąlygų Stojimo partnerystės su Bulgarija programoje(2003/396/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1998 m. kovo 16 d. Tarybos reglamentą (EB) Nr. 622/98 dėl pagalbos valstybėms kandidatėms pagal pasirengimo narystei strategiją, visų pirma dėl Stojimo partnerystės programų nustatymo [1], ypač į jo 2 straipsnį,atsižvelgdama į Komisijos pasiūlymą,kadangi:(1) Europos Vadovų Taryba susitikimo Liuksemburge metu pareiškė, kad naujasis Stojimo partnerystė yra naujas instrumentas ir pagrindinis sustiprintos pasirengimo narystei strategijos bruožas,(2) Europos Vadovų Taryba susitikimo Kopenhagoje metu pareiškė, kad po Europos Vadovų Tarybos susitikimo Briuselyje padarytų išvadų ir priklausomai nuo tolesnės pažangos siekiant narystės kriterijų atitikimo, Bulgariją priimti kaip Europos Sąjungos narę tikimasi 2007 m. Taryba patvirtino Komisijos komunikatą dėl Bulgarijai sudaryto plano, įskaitant pasiūlymus reikšmingai padidinti pasirengimui narystei skirtą pagalbą, ir pareiškė, kad suteiktos didelės finansavimo sumos turėtų būti naudojamos lanksčiai ir skiriamos nustatytiems prioritetams, įskaitant pagrindines sritis, tokias kaip teisingumas ir vidaus reikalai. Ji pareiškė, kad tolesni pasirengimo narystei nurodymai bus išdėstyti pataisytose Stojimo partnerystės programose, kurios joms bus pateiktos kitais metais.(3) Reglamentas (EB) Nr. 622/98 nustato, kad dėl principų, prioritetų, pereinamojo laikotarpio uždavinių ir sąlygų atskirose Stojimo partnerystėse, kurios bus pateiktos kiekvienai paraišką pateikusiai valstybei, taip pat dėl vėlesnių joms taikomų reikšmingų pataisų, Komisijos pasiūlymu sprendžia Taryba kvalifikuota balsų dauguma.(4) Bendrijos pagalba priklauso nuo pagrindinių elementų įgyvendinimo ir visų pirma nuo Europos sutartyse nurodytų prisiimtų įsipareigojimų vykdymo bei nuo pažangos siekiant Kopenhagos kriterijų atitikimo; kai nėra įgyvendintas kuris nors pagrindinis elementas, Komisijos pasiūlymu Taryba, spręsdama kvalifikuota balsų dauguma, gali imtis atitinkamų priemonių dėl pasirengimo narystei pagalbos.(5) Europos Vadovų Taryba susitikimo Liuksemburge metu nusprendė, kad Stojimo partnerystės įgyvendinimas ir pažanga priimant acquis communautaire bus nagrinėjama Europos sutarties institucijose.(6) 2002 m. Komisijos reguliariajame pranešime pateikiama objektyvi Bulgarijos pasirengimo narystei analizė ir nurodoma keletas prioritetinių sričių tolesnei veiklai.(7) Bulgarija turi užtikrinti, kad būtų sukurtos atitinkamos teisinės ir administracinės struktūros, kurių reikia Bendrijos skirtoms pasirengimo narystei lėšoms programuoti, koordinuoti, valdyti, kontroliuoti ir įvertinti,NUSPRENDĖ:1 straipsnisVadovaujantis Reglamento (EB) Nr. 622/98 2 straipsniu, Stojimo partnerystės su Bulgarija programos principai, prioritetai, pereinamojo laikotarpio uždaviniai ir sąlygos yra išdėstyti šio sprendimo priede, kuris sudaro jo neatskiriamą dalį.2 straipsnisStojimo partnerystės programos įgyvendinimą nagrinėja Europos susitarimo institucijos ir atitinkami Tarybos padaliniai, remdamiesi Komisijos Tarybai reguliariai teikiamais pranešimais.3 straipsnisŠis sprendimas įsigalioja trečią dieną po jo paskelbimo Europos Sąjungos oficialiajame leidinyje.Priimta Briuselyje, 2003 m. gegužės 19 d.Tarybos varduPirmininkasG. Papandreou[1] OL L 85, 1998 3 20, p. 1.--------------------------------------------------PRIEDAS1. ĮVADASEuropos Vadovų Taryba savo susitikimo 1997 m. gruodžio mėnesį Liuksemburge metu nusprendė, kad Stojimo partnerystė yra pagrindinis sustiprintos pasirengimo narystei strategijos bruožas, mobilizuojantis visas pagalbos šalims kandidatėms formas vienoje sistemoje. Tokiu būdu Bendrija savo pagalbą skiria konkrečioms kiekvienos šalies kandidatės reikmėms, siekdama padėti įveikti konkrečias su stojimu susijusias problemas.Sprendimas dėl pirmosios Stojimo partnerystės su Bulgarija buvo priimtas 1998 m. kovo mėnesį. Kaip numatyta Reglamente (EB) Nr. 622/98 (2 straipsnis), Stojimo partnerystė pirmą kartą buvo atnaujinta 1999 m. gruodžio mėnesį, o antrą kartą – 2002 m. sausio mėnesį [1], atsižvelgiant į tolesnius pokyčius Bulgarijoje. Komisijos komunikate dėl Bulgarijai skirto plano, buvo nurodyta, kad Komisija, atsižvelgdama į 2002 m. reguliariuosiuose pranešimuose ir plane nustatytus rezultatus, pasiūlys pataisytą Stojimo partnerystę su Bulgarija. Komunikate taip pat buvo nurodyta, kad plane nurodytos trumpalaikės ir vidutinės trukmės problemos bus toliau plėtojamos pataisytoje Stojimo partnerystėje, kuri bus pateikta kitais metais, ir kad Stojimo partnerystė ir toliau liks pagalbos, skirtos pasirengti narystei, programavimo pagrindas, bet prioritetai bus taip pat nustatomi pagal reguliariuosius pranešimus, planą ir pataisytus nacionalinius plėtros planus, kuriuos kiekviena šalis parengs pagal struktūrinių fondų reikalavimus. Buvo nurodyta, kad Stojimo partnerystė papildys planą, ir abu šie dokumentai kartu bus pagrindiniai instrumentai, nurodantys Bulgarijos veiklą rengiantis ES narystei.2. TIKSLAIStojimo partnerystės tikslas – vienoje bendroje sistemoje išdėstyti tolesnės veiklos prioritetines sritis, kurios yra nurodytos 2002 m. Komisijos reguliariajame pranešime apie Bulgarijos pažangą rengiantis narystei Sąjungoje, planą, turimus finansinius išteklius, kuriuos galima skirti padedant Bulgarijai įgyvendinti tuos prioritetus, ir tai pagalbai taikomas sąlygas. Stojimo partnerystė suteikia pagrindą keletui politikos instrumentų, kurie bus naudojami padedant šalims kandidatėms pasirengti narystei. Tai, inter alia, pasirengimo narystei fiskalinės priežiūros procedūra, pasirengimo narystei ekonominė programa, pasirengimo narystei paktas dėl organizuotų nusikaltimų, taip pat nacionaliniai plėtros planai, kaimo plėtros planai, nacionalinė užimtumo strategija, atitinkanti Europos užimtumo strategiją, ir sektoriniai planai, būtini dalyvavimui struktūriniuose fonduose po įstojimo ir Pasirengimo narystei struktūrinės politikos programos (ISPA) bei Specialios žemės ūkio ir kaimo plėtros stojimo programos (Sapard) įgyvendinimui rengiantis narystei. Kiekvienas iš šių instrumentų yra skirtingo pobūdžio, parengtas bei įgyvendinamas pagal specialias procedūras ir gali būti remiamas teikiant pasirengimo narystei pagalbą. Jie nėra šios Partnerystės programos sudedamoji dalis, bet juose numatyti prioritetai yra su ja suderinti.3. PRINCIPAIPagrindinės prioritetinės sritys, nustatytos kiekvienai valstybei kandidatei, yra susijusios su jų sugebėjimu prisiimti įsipareigojimus vykdyti Kopenhagos kriterijus, kuriuose nurodyta, jog narystei būtina, kad:- valstybė kandidatė būtų pasiekusi institucijų, užtikrinančių demokratiją, teisinę valstybę, žmogaus teises ir pagarbą mažumų apsaugai, stabilumą,- valstybėje kandidatėje veiktų funkcionali rinkos ekonomika, ir ji būtų pajėgi atlaikyti konkurencijos spaudimą bei rinkos jėgų veikimą Sąjungoje,- valstybė kandidatė sugebėtų prisiimti narystės įsipareigojimus, įskaitant tvirtą politinės, ekonominės ir pinigų sąjungos tikslų siekimą.1995 m. Europos Vadovų Taryba susitikimo Madride metu pabrėžė būtinybę valstybėms kandidatėms derinti savo administracines struktūras, siekiant užtikrinti darnų Bendrijos politikos veikimą po įstojimo. 1997 m. susitikimo Liuksemburge metu ji pabrėžė, jog acquis perėmimas į valstybės įstatymus yra būtinas, bet vien to nepakankama, nes taip pat yra būtina užtikrinti, kad acquisbūtų faktiškai taikoma. Europos Vadovų Tarybos, susitikusios 2000 m. ir 2001 m. atitinkamai Feiroje ir Geteborge, patvirtino paraiškas padavusių šalių sugebėjimo įgyvendinti ir taikyti acquis ypatingą svarbą ir pridūrė, jog tam reikia, kad paraiškas pateikusios šalys dėtų dideles pastangas savo administracinėms ir teisminėms struktūroms stiprinti ir pertvarkyti. 2002 m. Europos Vadovų Taryba susitikimo Kopenhagoje metu dar kartą pabrėžė teisminės ir administracinės reformos svarbą, nes ji padėtų bendrai Bulgarijos pasirengimo narystei pažangai.4. PRIORITETAIKomisija reguliariuosiuose pranešimuose pabrėžė ne tik jau padarytą pažangą, bet ir pastangų, kurias šalys kandidatės vis dar turi dėti, kad pasirengtų narystei, mastą. 2002 m. reguliariuosiuose pranešimuose daroma išvada, kad Bulgarija ir toliau tenkina politinius kriterijus ir kad joje yra funkcionali rinkos ekonomika. Tačiau ji vis dar negali susidoroti su konkurencijos spaudimu ir rinkos jėgų veikimu Sąjungoje. Bulgarija dar ne visiškai atitinka acquis kriterijus. Kad Bulgarija sėkmingai užbaigtų pasirengimus, jai reikia ir toliau stengtis perkelti, įgyvendinti ir vykdyti acquis. Jai reikia tęsti viešojo administravimo ir teismų reformą, kad turėtų tam reikalingus administracinius ir teisminius pajėgumus.Bulgarijai skirtame plane, kuris apima laikotarpį iki pat stojimo, nurodytos pagrindinės priemonės, kurių ji turi imtis, kad pasirengtų narystei ES. Planas remiasi įsipareigojimais, prisiimtais derybose, ir tuo, ką reikia padaryti, norint tenkinti Kopenhagos ir Madrido narystės kriterijus. Plano tikslas – nurodant atliktinus uždavinius ir teikiant didesnę finansinę pagalbą, remti Bulgarijos pastangas įvykdyti likusius narystės kriterijus. Ypač pabrėžiami administraciniai ir teisminiai pajėgumai, būtini acquis ir ekonominei reformai įgyvendinti. Planuose yra nustatytos acquis skyriams gairės, pagal kurias stebima Bulgarijos pažanga. Tos gairės yra nustatytos ir įstatymų derinimui, ir administracinių pajėgumų vystymuisi.Ši pataisyta Stojimo partnerystė papildo planą, ir abu šie dokumentai yra pagrindiniai įrankiai, kuriais orientuojama Bulgarijos veikla rengiantis stojimui į ES. Stojimo partnerystė toliau plėtoja plane nurodytas trumpalaikes ir vidutinės trukmės priemones, nustatydama prioritetus, kuriuos, galima tikėtis, Bulgarija realiai galės įvykdyti arba gerokai pastūmėti į priekį per 2003–2004 m. laikotarpį. Prioritetai Stojimo partnerystėje yra nustatyti bendradarbiaujant su suinteresuotomis valstybėmis. Nuo jų įgyvendinimo priklausys teikiamos pagalbos dydis. Tokių prioritetų ribose yra išryškintos problemos, kurios reikalauja ypač skubių veiksmų.Taip pat svarbu, kad Bulgarija įvykdytų įsipareigojimus dėl teisės aktų suderinimo ir acquis įgyvendinimo, prisiimtus pagal Europos sutartį ir derybų proceso metu. Reikėtų prisiminti, kad nepakanka vien perkelti acquis į įstatymus; taip pat būtina užtikrinti, kad teisynas būtų faktiškai taikomas pagal tuos pačius standartus, kurie yra taikomi Sąjungoje. Būtina patikimai ir veiksmingai įgyvendinti ir vykdyti acquisvisose toliau išvardytose srityse.Remiantis 2002 m. Komisijos reguliariajame pranešime atlikta analize ir planu, Bulgarijai yra nustatyti šie prioritetai ir pereinamojo laikotarpio uždaviniai. Šie prioritetai pateikiami pagal Reguliariojo pranešimo struktūrą [2].Politiniai kriterijaiDemokratija ir teisinė valstybėViešasis administravimas- 2003 m. parengti visapusišką viešojo administravimo reformos strategiją ir veiksmų planą. Strategija turėtų būti paremta dviem paralelinėmis kryptimis: toliau remti acquis svarbių institucijų kūrimą ir Bendrijos lėšų valdymą; ir vykdyti horizontalią reformą, kuria siekiama bendrai pagerinti viešojo administravimo veiksmingumą.- Imtis priemonių, kurios užtikrintų darbuotojų samdymo ir paaukštinimo tarnyboje skaidrias procedūras, ir gerinti žmogiškųjų išteklių valdymą. Imtis priemonių užtikrinti pakankamą kvalifikuotų darbuotojų skaičių, kuris užtikrintų reformų eigą. Padidinti darbuotojų, turinčių valstybės tarnautojo statusą, procentą. Apsaugoti bet kokio statuso darbuotojus nuo neteisėto atleidimo iš darbo.- Pagerinti (supaprastinant ir aiškinant) administravimo sprendimų priėmimo teisinę sistemą ir procedūras, siekiant užtikrinti jų teisiškumą. Imtis tolesnių priemonių valstybinės tarnybos atskaitomybei, atvirumui ir skaidrumui užtikrinti.- Stiprinti administracines struktūras, siekiant užtikrinti, kad jos turėtų būtinus pajėgumus visiškai veiksmingai panaudoti ir tinkamai apskaityti Bendrijos lėšas.- Stiprinti centrinės Vyriausybės ir šakinių ministerijų strateginio planavimo, politikos analizavimo ir vertinimo pajėgumus.- Perkeliant acquis communautaire, skirti daugiau dėmesio jo įgyvendinimui ir vykdymui teismų sistemoje nacionaliniu, regioniniu ir vietiniu lygiu Bulgarijos padėčiai tinkamu būdu.- Toliau gerinti konsultacijų su suinteresuotomis šalimis kokybę (pavyzdžiui, socialiniais ir ekonominiais partneriais, pilietine visuomene ir privačiu sektoriumi) rengiant naujus teisės aktus.Teisminė sistema- Imtis priemonių toliau vykdyti teisminės sistemos reformą, taip pat siekti užtikrinti objektyvų įstatymų taikymą.- Toliau įgyvendinti Bulgarijos teisminės sistemos nacionalinę reformos strategiją bei veiksmų planą ir priimti įgyvendinimo įstatymus, atitinkančius ES praktiką.- Persvarstyti teismų struktūrą, taikant ES geriausią praktiką, taip pat persvarstyti ikiteisminių pakopų organizavimą.- Persvarstyti teisėjų imuniteto nuo baudžiamosios atsakomybės laipsnį ir siekti, kad jis atitiktų ES geriausią praktiką.- Imtis priemonių pagerinti teisminius procesus, visų pirma trumpinti jų per ilgą trukmę, užtikrinti pagrindines teises baudžiamosiose bylose, ypač teisę gauti teisinę pagalbą.- Užtikrinti pakankamą teismų sistemos finansavimą, įskaitant tinkamą sprendimų vykdymą.- Aiškiai atskirti Aukščiausiosios Teismų Tarybos ir Teisingumo ministerijos vaidmenis, siekiant užtikrinti teisėjų nepriklausomumą.- Stiprinti Aukščiausiosios Teismų Tarybos administracinius gebėjimus, siekiant, kad ji tinkamai funkcionuotų priimdama strateginius sprendimus ir valdydama teismų sistemą.- Imtis priemonių gerinti teismų funkcionavimą, intensyvinant Teismų pirmininkų rengimą valdymo srityje, teikiant veiksmingą administracinę paramą centriniu ir vietiniu lygiu ir taikant skaidrią bylų paskirstymo sistemą.- Gerinti saugumo ir darbo sąlygas teismuose ir prokuratūroje.- Nustatyti atviresnį, sąžiningesnį ir skaidresnį samdymo, vertinimo ir aukštinimo tarnyboje procesą, kuris būtų paremtas teisėjų nuopelnais.- Gerinti teismų profesionalumą, užtikrinant pakankamą valstybės finansavimą, skiriamą Nacionaliniam teisėjų institutui, kad jis galėtų užtikrinti aukštos kokybės teisėjų, prokurorų ir administracijos darbuotojų rengimą.- Modernizuoti valdymo metodus prokuratūroje, siekiant užtikrinti bylų nagrinėjimo skaidrumą ir veiksmingumą.Kovos su korupcija priemonės- Toliau įgyvendinti nacionalinę kovos su korupcija strategiją ir veiksmų planą.- Imtis priemonių užtikrinti kovos su korupcija teisinės bazės įgyvendinimą ir vykdymą. Pradėti taikyti baudžiamąsias ir administracines bausmes juridiniams asmenims Bulgarijoje. Ratifikuoti Europos Tarybos Civilinės teisės konvenciją dėl korupcijos.Žmogaus teisės ir mažumų apsauga- Priimti ir pradėti veiksmingai įgyvendinti išsamią kovos su diskriminacija teisės aktų sistemą, į kurią būtų perkeltas Bendrijos kovos su diskriminacija acquis [3].- Užbaigti policijos reorganizavimą ir modernizavimą, toliau stengtis, kad policininkai gerbtų pagrindines žmogaus teises bet kuriomis aplinkybėmis; išplėsti bendruomenės policinę veiklą, dėl kurios gerėja santykiai su visuomene, ypač su mažumų grupėmis.- Toliau dėti pastangas spręsti prekybos žmonėmis problemą, įskaitant prevencijos ir socialinės reintegracijos pastangas.- Imtis tolesnių priemonių, kad visos ikiteisminio sulaikymo vietos, visų pirma policijos nuovados, atitiktų pagrindinius reikalavimus, nurodytus Europos Tarybos Kankinimų prevencijos komiteto ataskaitoje.- Įgyvendinti galimybes kreiptis dėl teisingumo ir gauti teisinę pagalbą ir užtikrinti tam reikalingus pakankamus biudžeto išteklius.- Užtikrinti vaikų globos sistemos reformą, kad sistemingai mažėtų institucinėje globoje esančių vaikų skaičius, ypač kuriant alternatyvias vaikams ir šeimoms skirtas socialines tarnybas. Užtikrinti visišką JT Vaiko teisių konvencijos įgyvendinimą.- Ypač skubių veiksmų reikia šioje srityje: sukurti teisinę bazę, kuri užtikrintų būtinus saugiklius prieš sulaikymo savavališkumą, ir gerinti gyvenimo sąlygas psichinės sveikatos priežiūros sistemoje. Priimti ir įgyvendinti psichinės sveikatos priežiūros sistemos esminės reformos strategiją ir veiksmų planą su pakankama finansavimo sistema.- Imtis konkrečių veiksmų įgyvendinti Romų mažumos pagrindų programą, ypatingą dėmesį skiriant būtinai finansinei paramai, esminiam Vyriausybinės įstaigos, atsakingos už mažumų problemas, stiprinimui ir lygių galimybių ir teisių į sveikatos priežiūrą, būstą, švietimą ir socialinį draudimą užtikrinimą. Sukurti Romų mažumos pagrindų programai skirtą konkretų veiksmų planą ir finansinę sistemą, kurie pagerintų jos įgyvendinimą.Ekonominiai kriterijaiTurėtų būti išlaikytas aukštas makroekonomikos stabilumas, kuris yra pasiektas per pastaruosius metus, ir turėtų būti tęsiamas reformų programos įgyvendinimas, kad būtų pašalinti likusieji sunkumai.Dėti tolesnes pastangas šiose srityse:- vykdant privatizavimo programą,- plėtojant mažas ir vidutines įmones, ypač didinant naujai įsisteigusių įmonių skaičių,- įgyvendinant programą, kuria siekiama sumažinti ir supaprastinti licencijavimo procedūras,- reformuojant muitų ir mokesčių administravimą, įskaitant siekį sumažinti šešėlinę ekonomiką,- didinant bankroto procedūrų veiksmingumą,- plėtojant ir gerinant finansinį tarpininkavimą ir ne bankų finansinį sektorių,- užtikrinant turtines teises,- žemės ūkio paskirties žemės sandorių skaičiaus ir kainų srityje,- viešųjų investicijų apimties ir kokybės, įskaitant infrastruktūrą, švietimo aplinką ir sveikatos priežiūrą, srityje,- mažinant valstybės pagalbą, visų pirma energetikos ir transporto sektoriuose.Sugebėjimas prisiimti narystės įsipareigojimusLaisvas prekių judėjimas- Imtis būtinų horizontalių ir procedūrinių priemonių.- Perkelti 80 % Europos standartų, įskaitant visišką Europos suderintų standartų perkėlimą naujojo požiūrio direktyvų srityje.- Stiprinti administracinius gebėjimus standartizavimo srityje ir remti atitikties vertinimo įstaigų ir laboratorijų plėtrą.- Užtikrinti, kad būtų užbaigtas visų naujojo ir senojo požiūrio direktyvų perkėlimas ir kad tekstai visiškai atitiktų Bendrijos teisės aktus.- Stiprinti administracinius gebėjimus cheminių medžiagų ir motorinių transporto priemonių srityse.- Perkelti acquisdėl cheminių medžiagų, motorinių transporto priemonių, medienos, ginklų kontrolės ir kultūrinių vertybių grąžinimo.- Pasiekti, kad būtų visiškai laikomasi acquisdėl žmonėms skirtų ir veterinarinių vaistų ir kad prekybai išduodami leidimai visiškai atitiktų acquis.- Iš dalies pakeisti visuomenės sveikatos įstatymą, visų pirma siekiant, kad importuojamiems maisto produktams išduodami sanitariniai leidimai ir eksportui išduodami sveikatos pažymėjimai būtų visiškai suderinti su acquis.- Tęsti pastangas maisto saugos ir maisto produktų srityje.- Laipsniškai derinti maisto produktų įstatymus su acquis.- Plėtoti administracinius gebėjimus, sukurti nacionalinę inspektorių ir maisto operatorių mokymo sistemą, užtikrinti tinkamą HACCP (svarbiųjų valdymo taškų rizikos analizę), akredituoti ir reformuoti laboratorijas.- Užtikrinti pažangą nesuderintose srityse. Nustatyti abipusio pripažinimo principą atitinkamuose prekių įstatymuose.- Užbaigti įstatymų nesuderintoje srityje analitinę peržiūrą, patikrinti jų atitikimą EB Sutarties 28–30 straipsniams ir panaikinti neatitinkančias nuostatas.- Tęsti pastangas derinti teisės aktus ir užtikrinti jų veiksmingą vykdymą viešųjų pirkimų srityje.- Įsteigti Valstybinę viešųjų pirkimų agentūrą.- Nustatyti, kokių konstitucijos pakeitimų reikia, kad būtų galima perkelti kompensacijų sistemos nuostatas.- Siekiant užtikrinti visišką suderinamumą su acquis, iš dalies pakeisti Viešųjų pirkimų įstatymą, panaikinti nacionalines preferencijas, nustatyti skaidrias procedūras ir veiksmingas kompensacijas, įskaitant nuostatas dėl paraiškų konkursų.Laisvas asmenų judėjimas- Tęsti įstatymų dėl abipusio profesinių kvalifikacijų ir diplomų pripažinimo kūrimo darbą ir užtikrinti, kad būtų sukurtos administracinės struktūros.- Pasirengti pataisyti Bulgarijos Konstituciją taip, kad ji atitiktų acquis dėl balsavimo teisės, įskaitant specialius įstatymus dėl rinkimų į Europos Parlamentą.- Toliau derinti teisės aktus su Bendrijos taisyklėmis dėl pilietybės, apsigyvenimo ir kalbos reikalavimų, taip pat dėl lygių galimybių užtikrinimo migruojantiems darbuotojams.- Tęsti pasirengimo darbus dalyvauti EURES tinkle.- Imtis parengiamųjų priemonių vykdyti finansinius ir administracinius įsipareigojimus, kurie atsiras taikant socialinio draudimo koordinavimo taisykles.Laisvė teikti paslaugas- Toliau gerbti įsisteigimo teisę ir laisvę teikti paslaugas.- Priimti tolesnes įstatymo dėl užsieniečių pataisas, kad būtų panaikintos nesuderinamos su acquis nuostatos.- Iš dalies pakeisti Advokatūros įstatymą, įstatymą dėl lošimų ir įstatymą dėl ginklų bei dvigubos paskirties prekių.- Visiškai suderinti įstatymus dėl finansinių paslaugų su acquis, įskaitant naująsias direktyvas ir reglamentus, priimtus pagal finansinių paslaugų veiksmų planą. Stiprinti finansų priežiūros institucijas ir jų nepriklausomumą.- Tęsti acquis perkėlimą draudimo paslaugų srityje, visų pirma pradėti laipsniškai derinti automobilių civilinės atsakomybės draudimo išmokas su minimaliais jų dydžiais Europos Sąjungoje.- Visiškai suderinti Duomenų apsaugos įstatymą su acquis ir sukurti būtinus administracinius pajėgumus jam įgyvendinti.- Į teisinę sistemą perkelti visą acquis dėl sąlygotos prieigos ir techninių standartų.Laisvas kapitalo judėjimas- Užbaigti įstatymų derinimą dėl kapitalo judėjimo, išskyrus tuos atvejus, kai yra suteikti pereinamieji laikotarpiai.- Priimti visas būtinas Įstatymo dėl užsienio valiutos pataisas ir netrukus po to lydimuosius aktus dėl jo įgyvendinimo.- Finansų institucijose sukurti programas kovai su pinigų plovimu.- Dar gerokai iki stojimo visos atitinkamos institucijos, visų pirma kredito ir finansų įstaigos, privalo visiškai bendradarbiauti su institucijomis, atsakingomis už kovą su pinigų plovimu, pagal kovos su pinigų plovimu direktyvą (91/308/EEB).- Sustiprinti Finansų žvalgybos biuro administracinius gebėjimus.- Imtis tolesnių priemonių įstatymų dėl mokėjimo sistemų suderinimui užbaigti.- Imtis tolesnių priemonių įstatymų dėl pinigų plovimo suderinimui užbaigti.Įmonių teisė- Visiškai suderinti teisės aktus dėl intelektinės ir pramoninės nuosavybės teisių su acquis ir pagerinti jų vykdymą. Suintensyvinti kovos su piratavimu ir klastojimu priemones, visų pirma stiprinant sienos kontrolę, gerinant muitinės, policijos ir teismų bendradarbiavimą intelektinės ir pramoninės nuosavybės teisių užtikrinimo srityje ir užtikrinant tinkamą teisėsaugos organų rengimą, įskaitant teisėjus ir prokurorus.- Siekti tolesnės pažangos derinant įmonių ir apskaitos įstatymus su acquis ir siekti pagerinti administracinius gebėjimus šioje srityje, visų pirma įstatymų vykdymo srityje.Konkurencijos politika- Užbaigti kurti teisinę antimonopolinę bazę, vykdyti mokymo programas ir toliau gerinti veiksmingą antimonopolinių taisyklių įgyvendinimą ir vykdymą.- Užtikrinti, kad antimonopoliniai teisės aktai visiškai atitiktų acquis, įskaitant pastarojo meto grupines išimtis.- Užtikrinti labiau atgrasančią sankcijų politiką ir labiau pabrėžti rimtų konkurencijos iškraipymų prevencijos svarbą.- Užtikrinti, kad visuomenė geriau susipažintų su taisyklėmis, visų pirma verslo bendruomenė ir teisėjai.- Užbaigti kurti teisinę bazę dėl valstybės pagalbos.- Toliau keisti esmines įgyvendinimo taisykles.- Pagal Europos sutartyje nustatytus mechanizmus kartu su Bendrija priimti regioninės pagalbos schemą, kuri atitiktų acquis.- Kelti kvalifikaciją ir gerinti sprendimų dėl valstybės pagalbos kokybę, taip pat valstybės pagalbos skaidrumą.- Toliau stiprinti administracinius gebėjimus (pavyzdžiui, mokymą ir išteklius), įskaitant glaudesnį Konkurencijos apsaugos komisijos (KAK) ir Finansų ministerijos valstybės pagalbos departamento bendradarbiavimą.- Didinti valstybės pagalbos skaidrumą, užtikrinant, kad aprašomosiose ir metinėse ataskaitose būtų nurodytos visos pagalbos priemonės.- Užtikrinti, kad visi rinkos dalyviai ir pagalbos teikėjai, visų pirma verslo bendruomenė ir teisėjai, būtų geriau susipažinę su taisyklėmis.- Gerinti valstybės pagalbos taisyklių vykdymą, visų pirma vertinant esamas Bulgarijoje valstybės pagalbos teikimo schemas, įskaitant netiesiogines ir kryžmines pagalbas bei subsidijavimą, kaip jos atitinka acquis, ir pasiekti, kad taikant išankstinę visų naujų pagalbos priemonių kontrolę, būtų užtikrintas visiškas atitikimas acquis.- Parengti bendrą plieno sektoriaus pertvarkos planą kartu su individualiais planais pagal Europos susitarimo dėl EAPB gaminių 2 protokolą.Žemės ūkis- Toliau tobulinti gebėjimus dirbti remiantis bendros žemės ūkio politikos (BŽŪP) valdymo mechanizmais, visų pirma mokėjimo agentūra ir integruota administravimo ir kontrolės sistema.- Toliau didinti Sapard įgyvendinimo našumą.- Horizontalioje srityje toliau tobulinti administracinę struktūrą tokiais klausimais kaip kokybės politika, ekologinis ūkininkavimas, ŪADT (ūkių apskaitos duomenų tinklas).- Tęsti visų atitinkamų produktų bendros rinkos organizavimo įgyvendinimą, įskaitant vynuogynų registro sudarymą, patvirtintų vyno daryklų plėtrą, intervencinių agentūrų gebėjimų vystymą, tarpšakinių organizacijų plėtrą.- Tobulinti administracines Bendrijos finansuojamų kaimo plėtros programų projektavimo, valdymo, stebėjimo, kontrolės ir vertinimo bei ES miškininkystės strategijos struktūras.- Toliau kurti nacionalinį kadastrą ir nuosavybės registrą, siekiant pagerinti žemės rinkos padėtį.- Užbaigti veterinarijos ir fitosanitarijos įstatymų derinimą, kad būtų galima visiškai ir veiksmingai užtikrinti vidaus rinkos ir importo iš trečiųjų šalių kontrolės sistemų taikymą; toliau įgyvendinti veterinarijos, fitosanitarijos ir maisto saugos įstatymus, įskaitant gyvūnų ligų kontrolės priemones.- Tęsti pastangas sudaryti nacionalinę galvijų duomenų bazę, kad ji visiškai imtų funkcionuoti iki 2003 m. pabaigos.- Toliau modernizuoti maisto perdirbimo įmones, taip pat senas skerdyklas.- Skirti pakankamai išteklių NVT ir sudaryti Nacionalinės veterinarijos tarnybos programą, pagal kurią iki 2004 m. pabaigos įmonės visiškai tenkintų ES reikalavimus.- Toliau modernizuoti ir plėtoti visus per ilgą laikotarpį numatomus veterinarijos tikrinimo pasienio postus, įskaitant atitinkamo personalo mokymą visų procedūrų, kurios būtinos vykdant ES teisės aktus.- Toliau rengti oficialius veterinarus.- Tęsti Bendrijos teisinių reikalavimų dėl gyvūnų judėjimo įgyvendinimą, siekiant sukurti sistemą, kuri visiškai atitiktų acquis dėl gyvūnų identifikavimo ir registravimo.- Daryti pažangą perkeliant ir įgyvendinant acquis dėl gyvūninių atliekų.Žuvininkystė- Užbaigti tinkamą organizavimą, pakankamus institucinius išteklius ir įrangą, susijusią su tikrinimu ir kontrole, rinka bei struktūrine politika centriniu ir regioniniu lygiu.- Užbaigti žvejybos registrą, kuris visiškai atitiktų Bendrijos reikalavimus.- Sukurti patikimą žuvininkystės statistikos sistemą.- Įgyvendinti pastaruoju metu priimtus teisės įstatymus, reglamentuojančius pagrindinių administracinių struktūrų funkcionavimą.- Užtikrinti papildomą personalą Žemės ūkio, maisto ir miškininkystės ministerijos Žuvininkystės departamentui.- Sustiprinti kontrolės priemones, daugiau dėmesio skiriant žuvininkystės inspektorių mokymui, teikiant atitinkamą įrangą ir didinant jūrų žvejybą tikrinančių inspektorių skaičių.- Pasirengti įgyvendinti reglamentus dėl išteklių valdymo ir kontrolės.Transporto politika- Toliau derinti teisės aktus kelių transporto srityje ir juos įgyvendinti, visų pirma pritaikyti transporto priemonių parką prie techninių ir saugos reikalavimų (tachografai ir greičio ribotuvai), socialinius teisės aktus, pradėti taikyti ir laipsniškai didinti finansinės būklės reikalavimus norint patekti į šią veiklos sritį, derinti pavojingų krovinių gabenimą ir transporto priemonių bei kelių mokesčių sistemą.- Stiprinti kelių transporto administracinius gebėjimus, visų pirma ryšium su pavojingų krovinių gabenimu, socialinius teisės aktus (vairavimo ir poilsio laiką), patekimą į rinką, patekimą į šią veiklos sritį ir tikrinimus keliuose.- Toliau derinti teisės aktus, juos įgyvendinti ir stiprinti administracinius gebėjimus geležinkelių sektoriuje, įskaitant reguliavimo institucijos, notifikuotos institucijos, geležinkelių infrastruktūros valdytojo nepriklausomumo, geležinkelių infrastruktūros apmokestinimo schemos ir pagrindinio operatoriaus finansinio stabilumo stiprinimą, siekiant įgyvendinti pataisytą geležinkelių acquis; užtikrinti visišką ES teisės aktų dėl sąveikos perkėlimą ir įgyvendinimą.- Užtikrinti administracinius pajėgumus, būtinus pasirengti reikšmingoms investicijoms, kurių reikia geležinkeliuose ir kelių infrastruktūroje, kad ateityje būtų galima pasinaudoti ES struktūriniais fondais; laikytis tvarkaraščio, kad būtų galima užtikrinti būtinas investicijas į kelių tinklo modernizavimą ir atnaujinimą iki ES ašies apkrovų normų, atsižvelgiant į aplinkos apsaugos teisės aktus.- Užbaigti visišką prisijungimą prie jungtinių aviacijos institucijų ir toliau derinti susijusius antrinius teisės aktus dėl bendrų aviacijos reikalavimų, laipsniškai pradėti įgyvendinti trečiuosius paketinius reglamentus, derinti reikalavimus ir administracines procedūras civilinės aviacijos srityje, kelti aviacijos administracinių darbuotojų kvalifikaciją.- Užbaigti derinimą su ES jūrų teisės aktais saugos ir ne saugos srityse; gerinti jūrų laivybos saugą, visų pirma gerinti jūrų saugos administracinių institucijų veiklą, iš pradžių kaip vėliavos valstybė, o paskui kaip uosto valstybė, ir garantuoti jų nepriklausomumą; stiprinti Bulgarijos jūrų administraciją; toliau derinti teisės aktus su ES jūrų acquis saugos srityse, suderinant Prekybos laivybos kodeksą ir įgyvendinimo teisės aktus. Toliau gerinti Bulgarijos laivyno jūrų saugos dokumentus pagal Paryžiaus memorandumą, priimant ir įgyvendinant visas atitinkamas priemones.Mokesčiai- Toliau derinti PVM ir akcizo mokesčių įstatymus.- Užtikrinti, kad būsimieji įstatymai atitiks elgesio kodekso principus apmokestinant verslą ir ištaisys galiojančias žalingas nuostatas.- Stiprinti administracinius pajėgumus ir kontrolės procedūras, įskaitant mokesčių ir muitų administracijų įvairių dalių administracinį bendradarbiavimą ir tarpusavio pagalbą, siekiant padidinti mokesčių mokėjimo laikymąsi, gerinti mokesčių surinkimą ir PVM grąžinimo valdymą. Sukurti IT sistemas, kad būtų galima pasikeisti elektroniniais duomenimis su Bendrija ir jos valstybėmis narėmis.Statistika- Stiprinti administracinius pajėgumus, visų pirma skiriant ypatingą dėmesį tolesniam darbuotojų rengimui statistikos administravimo klausimais, ir informacinių technologijų pajėgumus, ypač regioniniuose skyriuose.- Toliau tobulinti regioninę statistiką, kad regioninė statistika, regioninės duomenų bazės ir atsiskaitymų registras atitiktų ES reikalavimus.- Toliau kelti nacionalinių ataskaitų, trumpalaikės statistikos ir verslo registro kokybę bei aprėptį.- Atlikti žemės ūkio surašymą 2003 m. pagal Eurostato metodiką.- Pradėti pasirengimus Intrastato sistemai.Užimtumas ir socialinė politika- Toliau derinti teisės aktus su acquis darbo teisės srityje, visų pirma iš dalies keičiant Darbo kodeksą ir Užimtumo skatinimo įstatymą bei atitinkamus poįstatyminius aktus. Stiprinti atitinkamas administracines ir vykdomąsias struktūras, įskaitant darbo inspekcijas, ir įsteigti nepriklausomą garantijų fondą darbuotojams darbdavio bankroto atveju.- Perkelti ir įgyvendinti ES teisės aktus lygių moterų ir vyrų galimybių srityje ir užtikrinti jų tinkamą įgyvendinimą.- Priimti teisės aktus, perkeliančius antidiskriminacinę acquis. Įsteigti instituciją, skatinančią visų asmenų lygias galimybes, nediskriminuojant rasės ar etninės kilmės pagrindu.- Priimti įstatymus, kurie perkeltų acquis dėl sveikatos ir saugos darbe, ir sukurti jų įgyvendinimo pajėgumus, visų pirmą Generalinę darbo inspekciją. Imtis direktyvų dėl sveikatos ir saugos įgyvendinimo finansinio poveikio įvertinimo. Panaikinti kompensacijų už blogas darbo sąlygas sistemą.- Įgyvendinti patvirtintą Nacionalinį užimtumo veiksmų planą, atsižvelgiant į pataisytas Europos gaires ir prioritetus, įsipareigojimus ir rekomendacijas, nurodytas bendrame užimtumo politikos prioritetų vertinime. Sukurti Nacionalinės užimtumo agentūros pajėgumus aktyvioms darbo priemonėms ir užimtumo programoms įgyvendinti bei stiprinti jos regionines ir vietines struktūras.- Toliau derinti teisinę bazę ir plėtoti visuomenės sveikatos acquis, įskaitant acquis dėl tabako kontrolės, įgyvendinimo pajėgumus. Toliau kurti užkrečiamų ligų priežiūros ir kontrolės sistemą pagal Bendrijos reikalavimus bei sveikatos stebėjimo ir informacijos sistemą pagal ES standartus.- Tęsti pastangas stiprinti pajėgumus, kurie leistų užtikrinti sveikatos priežiūrą ir jos kokybę, kad būtų galima optimizuoti investicijas į sveikatą, kurių reikia gyventojų sveikatos būklei pagerinti.- Toliau remti socialinių partnerių pastangas kurti pajėgumus, visų pirma atsižvelgiant į jų būsimą vaidmenį plėtojant ir įgyvendinant ES užimtumo ir socialinę politiką, įskaitant Europos socialinį fondą. Skatinti savarankišką socialinį dialogą, visų pirma įmonių ir sektorių lygiu siekiant padidinti jo aprėptį.- Parengti nacionalinę socialinės įtraukties ir kovos su skurdu strategiją, įskaitant duomenų rinkimą, kad būtų pasirengta ateityje dalyvauti Europos socialinės įtraukties strategijoje.Energetika- Įgyvendinti įsipareigojimus laipsniškai sudaryti naftos atsargas, kaip reikalauja acquis, stiprinti ir aprūpinti įranga valstybinę agentūrą, atsakingą už šių atsargų valdymą; užtikrinti būtiną atsargų sudarymo finansavimą.- Įgyvendinti naująją energetikos strategiją, kreipiant ypatingą dėmesį aktyviai ir koordinuotai politikai, kurios reikia Bulgarijos ekonomikos energijos suvartojimui mažinti per visus energetikos ciklo etapus, siekiant skubiai padidinti paramą energijos našumo gerinimui, energijos taupymo didinimui ir atsinaujinančių energijos šaltinių naudojimui; užtikrinti energijos taupymo acquis perkėlimą (elektros priemonių ženklinimą etiketėmis, būtiniausius našumo standartus).- Priimti naują įstatyminę bazę ir pagal tvarkaraštį pradėti kurti sąlygas ES elektros ir dujų vidaus rinkai visiškai įgyvendinti, etapais atverti elektros ir dujų rinką, analizuoti ilgalaikes sutartis ir energijos pirkimo susitarimus, atsižvelgiant į galimas "įstrigusias sąnaudas" pagal šiuo metu galiojančią acquis; panaikinti likusius kainų iškraipymus energetikos sektoriuje, ypač elektros ir šildymo kainas namų ūkiams. Toliau stiprinti Valstybinės energetikos reguliavimo komisijos vaidmenį ir administracinius pajėgumus vykdant šias taisykles, ypač jos finansinį savarankiškumą. Pasirengti tolesniam rinkos atvėrimui ir liberalizavimui pagal ES vidaus rinkos acquis,kuri bus priimta artimiausiu metu.- Toliau įgyvendinti restruktūrizacijos (ir privatizacijos) planus energetikos sektoriuje, įskaitant kietojo kuro sektoriaus restruktūrizacijos veiksmų planą.- Toliau įgyvendinti visas rekomendacijas 2001 m. Tarybos ataskaitoje dėl "Branduolinės saugos ES plėtros kontekste" ir jos vėlesnėje tąsoje, 2002 m. birželio mėnesio Specialistų atliktos statuso apžvalgos ataskaitoje, tinkamai atsižvelgiant į paskirtuosius prioritetus tose ataskaitose.- Pasirengti įgyvendinti prisiimtus įsipareigojimus dėl greito 3 ir 4 blokų uždarymo ne vėliau kaip 2006 m., tęsti pasirengimą ir atitinkamai pradėti spręsti greito uždarymo ekonomines, finansines, technines ir ekologines apsaugos pasekmes.- Sutelkti dėmesį į nacionalinės branduolinės saugos reguliavimo institucijos nepriklausomumo, išteklių ir gebėjimų stiprinimą.- Toliau užtikrinti aukštą branduolinės saugos lygį Kozloduy atominės jėgainės 5 ir 6 blokuose ir išlaikyti aukštą branduolinės saugos lygį per visus 1–4 blokų uždarymo etapus.- Pagerinti radioaktyvių atliekų tvarkymą ir priimti saugos bei branduolinio kuro ciklo veiksmingo valdymo strateginį planą.Mažos ir vidutinio dydžio įmonės- Įgyvendinti Europos mažų įmonių chartiją.Mokslas ir moksliniai tyrimai- Sustiprinti su moksliniais tyrimais susijusius administracinius pajėgumus ir infrastruktūrą, kad būtų galima padidinti asociacijos su atitinkamomis Bendrijos pagrindų programomis, įskaitant Šeštąją pagrindų programą, (2002 m. – 2006 m.) naudą.Švietimas ir mokymas- Pasirengti iki stojimo datos visiškai įgyvendinti direktyvą dėl migruojančių darbuotojų vaikų lavinimo.Telekomunikacijos ir informacijos technologijos- Užbaigti telekomunikacijų acquis perkėlimą ir jį veiksmingai vykdyti, ypač skatinti konkurenciją ir taikyti tuos teisinius aspektus, kurie taikomi operatoriams, turintiems reikšmingą galią rinkoje.- Padidinti telekomunikacijų reguliavimo institucijos pajėgumus, ypač jos sugebėjimą išreikalauti acquis vykdymo. Pagerinti jos finansinį nepriklausomumą.- Rengiantis visiškai atvirai telekomunikacijų rinkai, sukurti, inter alia, labiau komerciškai orientuotą požiūrį į ateinantį operatorių.- Pasirengti iki stojimo dienos perkelti ir įgyvendinti naująjį acquis; sustiprinti reguliavimo institucijos pajėgumus, kurių reikia naujai atsiradusioms pareigoms vykdyti.- Stiprinti pašto paslaugų reguliavimo sistemą. Priimti ir įgyvendinti tolesnius įstatymus, kad būtų pasiektas suderinamumas su acquis (įskaitant naują antrąją direktyvą ir ypač siekiant užtikrinti finansiškai gyvybingą atitinkamo kokybės lygio visuotinės paslaugos teikimą). Toliau kurti atitinkamus licencijavimo ir leidimų išdavimo mechanizmus.- Įgyvendinti aiškų pašto kainų politikos režimą, kad jis pradėtų funkcionuoti iki 2003 m. po to, kai bus visiškai nebereguliuojama jo rinka.Kultūros ir audiovizualinė politika- Stiprinti nacionalinės reguliavimo institucijos administracinius pajėgumus transliavimo srityje.- Sukurti sąlygas numatomam, skaidriam ir veiksmingam naujos reguliavimo sistemos įgyvendinimui audiovizualinės politikos srityje.Regioninė politika ir struktūrinių instrumentų koordinavimas- Daryti pažangą įgyvendinant Bulgarijos nacionalinę pasirengimo Struktūriniams fondams ir Sanglaudos fondui strategiją. Priimti tolesnius pagrindų įstatymus, būtinus šio skyriaus acquis įgyvendinimui.- Toliau tobulinti priemones, kurios užtikrintų ministerijų darbo koordinavimą ir padėtų apibrėžti uždavinius, kuriuos turi atlikti dalyvaujančios institucijos nacionaliniu ir regioniniu lygiu pasirengimo Struktūriniams fondams ir Sanglaudos fondui laikotarpiu.- Priimti tolesnius įstatymus, kurie užtikrintų iš Struktūrinių fondų ir Sanglaudos fondo finansuojamos veiklos atitikimą Bendrijos politikai ir teisei, įskaitant konkurencijos, viešųjų sutarčių sudarymo, aplinkos apsaugos, vyrų ir moterų nelygybės panaikinimo ir lygybės skatinimo nuostatas.- Tobulinti įstatyminę bazę, kuri leistų taikyti daugiametį biudžeto planavimą ir rasti nacionalinių lėšų bendram finansavimui kartu su Struktūrinių ir Sanglaudos fondų pagalba ir suteiktų pakankamą finansų derinimo lankstumą.- Pakelti ministerijos padalinių, kurie yra arba dar bus paskirti atlikti valdymo arba mokėjimo institucijų vaidmenį, administracinius pajėgumus (darbuotojų samdymo, darbo funkcijų ir rengimo atžvilgiu) iki tokio lygio, kurio reikia našiam ir teisingam Struktūrinių fondų pagalbos įgyvendinimui.- Suintensyvinti pastangas gerinti Nacionalinio plėtros plano (NPP) kokybę. Bulgarijai reikia dėti dideles pastangas, kad sustiprintų savo strateginius gebėjimus ir veiklos pajėgumus tobulinant ir įgyvendinant Nacionalinį plėtros planą, kad jis taptų išsamiu planavimo instrumentu (toliau integruoti NPP į nacionalinį biudžetą ir politikos kūrimo procesą).- Toliau plėtoti pajėgumus aptarti, parengti ir išrinkti iš įvairių struktūrinių fondų, FEDER, ESF, EŽŪGOF finansuotinus nacionalinio ir regioninio lygio plėtros prioritetus bei projektus.- Užbaigti pasirengimą išplėstai decentralizacijai (EDIS).- Siekti pažangos, užtikrinant atitikimą acquis reikalavimams, taikomiems Struktūrinių fondų stebėjimui ir vertinimui, visų pirma ex ante vertinimui, ir atitinkamos statistinės informacijos bei rodiklių rinkimui.- Kurti ir tobulinti bendrą finansų kontrolės ir audito teisinę ir institucinę bazę.- Siekti pažangos nustatant atitinkamas finansų valdymo ir kontrolės sistemas ir procedūras, ypač valdymo ir mokėjimo institucijų struktūrą, kurios leistų užtikrinti Struktūrinių fondų specialių nuostatų reikalavimų įvykdymą. Ypatingas dėmesys turi būti skiriamas tam, kad visoje įgyvendinimo struktūroje būtų tinkamai atskirtos funkcijos.Aplinka- Atnaujinti bendrą aplinkos sektoriaus būklės įvertinimą, įskaitant acquisperkėlimą, kad būtų nustatytos spragos, kurias reikia užpildyti.- Toliau perkelti acquis, įskaitant poįstatyminius teisės aktus, ypač pabrėžiant poveikio aplinkai vertinimą, informacijos prieinamumą, atliekų tvarkymą, pramoninę taršą ir rizikos valdymą, gamtos apsaugą, chemines medžiagas ir genetiškai modifikuotus organizmus, branduolinę saugą ir apsaugą nuo spinduliuotės. Užtikrinti, kad būtų išsamiai konsultuojamasi su visais suinteresuotais dalyviais (kitomis ministerijomis, ūkio subjektais, NVO).- Kurti įgyvendinimo planus kartu su finansavimo strategijomis, sudaryti priemonių, kurių reikia visiškam acquis įgyvendinimui užtikrinti per vidutinės trukmės ir ilgesnį laikotarpį, metmenis; šiuose planuose turėtų būti atsižvelgiama į visus turimus išteklius, institucijų mokymą ir toliau turėtų būti kuriami mechanizmai, kaip veiksmingai stebėti įgyvendinimą, ypač pabrėžiant oro kokybę, atliekų tvarkymą, vandens kokybę, pramoninę taršą ir rizikos valdymą. Sutelkti dėmesį į planavimą, turimų finansinių išteklių identifikavimą, kad būtų galima pasirengti reikšmingoms investicijoms, kurių reikia acquis įgyvendinimui užtikrinti. Užtikrinti, kad įgyvendinimo planavimo etape dalyvautų suinteresuoti dalyviai.- Toliau įgyvendinti acquis, ypač pabrėžiant informacijos prieinamumą, oro kokybę, atliekų valdymą, vandens kokybę, gamtos apsaugą, pramoninę taršą ir rizikos valdymą, taip pat branduolinę saugą ir apsaugą nuo spinduliuotės. Užtikrinti, kad aplinkos srities acquis, pirmiausia Poveikio aplinkai vertinimo direktyva, būtų tinkamai įgyvendinta, rengiant didelio masto infrastruktūros projektus.- Užtikrinti ir sustiprinti administracines struktūras, būtinas visiškai įgyvendinti ir stebėti acquis bei išreikalauti, kad jo būtų laikomasi, visų pirma toliau stiprinant regionines inspekcijas, savivaldybes ir kitas viešas įstaigas vietiniu lygiu, ypač pabrėžiant vandens kokybę, pramoninę taršą ir rizikos valdymą, taip pat atliekų tvarkymą. Stiprinti ministerijos ir kitų viešų įstaigų personalą. Užtikrinti pakankamus darbuotojų rengimo ir jų kvalifikacijos kėlimo planus.- Siekiant tvarios plėtros, toliau atsižvelgti į aplinkos apsaugos reikalavimus, nustatant ir įgyvendinant visų kitų sektorių, įskaitant energetikos sektorių, politiką. Gerinti ministerijų veiklos koordinavimą aplinkos apsaugos klausimais.Vartotojų ir sveikatos apsauga- Toliau derinti įstatymus, visų pirma tokiose srityse kaip vartojimo prekių pardavimas ir su tuo susijusios garantijos, teismo draudimai apsaugant vartotojo interesus, naudojimasis bendra nuosavybe, vartojimo kreditas, nuotolinės sutartys, lyginamoji reklama, bendra produkto sauga ir atsakomybė už produktą.- Užtikrinti veiksmingą įstatymų įgyvendinimą, visų pirma taikant veiksmingą rinkos priežiūros mechanizmą.- Toliau skatinti vartotojų organizacijų pajėgumus, kad jos vaidintų aktyvų vaidmenį vartotojų apsaugos srityje.- Geriau integruoti vartotojams rūpimus klausimus į kitas politikos sritis.Bendradarbiavimas teisingumo ir vidaus reikalų srityse- Priimti ir įgyvendinti naujus sienos apsaugos įstatymus, taip pat integruoto sienų valdymo strategiją, apimančią visas Bulgarijos sienas. Ypatingas dėmesys turėtų būti skiriamas laipsniškam sienų infrastruktūros ir įrangos modernizavimui, būtinam sienos apsaugos ir muitinės darbuotojų profesionalų rengimui, ypač tokiais klausimais kaip rizikos analizės metodų taikymas, jų žvalgybinių funkcijų stiprinimui ir institucijų veiklos koordinavimui ir praktiniam bendradarbiavimui; sukurti integruotą jūros stebėjimo sistemą.- Toliau įgyvendinti ir reguliariai atnaujinti Šengeno veiksmų planą, tęsti pasirengimą visaverčiai dalyvauti SIS II, kuriant nacionalines duomenų bazes ir registrus.- Toliau derinti su ES teigiamus ir neigiamus vizų sąrašus; toliau tobulinti Vizų centro administracinius pajėgumus ir aprūpinti diplomatines bei konsulines įstaigas technine įranga, skirta suklastotiems ir padirbtiems dokumentams nustatyti.- Visiškai suderinti su acquis Prieglobsčio ir pabėgėlių įstatymą, visų pirma jo 13 ir 16 straipsnius; padidinti prieglobsčio prašytojų ir pabėgėlių priėmimo centrų pajėgumus; toliau gerinti Pabėgėlių agentūros administracinius pajėgumus; pagreitinti peržiūros procedūras ir gerinti pabėgėlių integracijos sąlygas bei parengti infrastruktūrą, kuri užtikrintų, kad stojant būtų visiškai įgyvendinti reglamentai dėl "EURODAC" ir "Dublinas II".- Toliau veiksmingai kovoti su nelegalia imigracija per Bulgariją ir iš jos, ypatingą dėmesį skiriant nusikalstamoms organizacijoms, padedančioms asmenims (visų pirma moterims ir vaikams) nelegaliai patekti į ES valstybes nares; užtikrinti pagalbą neteisėtos prekybos aukoms; priimti naujus įstatymus dėl migracijos, kurie atitiktų galiojantį acquis; įsteigti nacionalinę koordinavimo instituciją.- Sustiprinti kovą su korupcija teisėsaugos institucijose i) priimant ir įgyvendinant žemiausios instancijos teismų etikos kodeksą, ii) sukuriant korupcijos prevencijos programas ir Vidaus reikalų ministerijos pareigūnų, pirmiausia kelių ir pasienio policijos, etikos kodeksą ir iii) organizuojant pareigūnų, kurie tiesiogiai dalyvauja kovoje su korupcija, specializuotą apmokymą ir aprūpinant juos įranga ir informacine sistema.- Toliau stengtis suderinti Bulgarijos įstatymus su acquis Bendrijų finansinių interesų apsaugos baudžiamosios teisės srityje (PIF konvencija ir jos protokolai); užtikrinti, kad Viešosios vidaus finansų kontrolės agentūros ir kovos su klastotėmis struktūros, kurią įsteigs Vidaus reikalų ministerija, veikla nesidubliuotų.- Visiškai suderinti baudžiamosios teisės įstatymus su acquis euro apsaugos nuo padirbinėjimo srityje.- Priimti ir įgyvendinti kovos su nusikalstamumu strategiją, ypatingą dėmesį skiriant įvairioms tarptautinių ir organizuotų nusikaltimų formoms, tokioms kaip prekyba narkotikais, žmonėmis ir t. t. bei teisėsaugos organų veiklos koordinavimui ir praktiniam bendradarbiavimui.- Priimti Nacionalinės narkotikų strategijos įgyvendinimo veiksmų planą ir realistinį biudžetą. Stiprinti Nacionalinės narkotikų tarybos administracinius ir koordinacinius pajėgumus; i) įsteigti nacionalinį centrą; ii) toliau kurti narkotikų informacijos sistemą; iii) priimti būtiną įstatyminę bazę, skirtą Nacionaliniam narkotikų žvalgybos padaliniui; iv) padidinti bendradarbiavimą su ES valstybėmis narėmis, siunčiant pareigūnus stažuotis jose ir kitose strateginėse valstybėse teisėsaugos klausimais narkotikų srityse.- Gerinti Finansų žvalgybos biuro pajėgumus vykdant galiojančius įstatymus ir gerinti jo bendradarbiavimą su kitomis teisėsaugos agentūromis kovos su pinigų plovimu srityje.- Pasirengti priimti tolesnes priemones, užtikrinančias Bendrijos instrumentų įgyvendinimą teismų bendradarbiavimo civilinėse bylose, visų pirma abipusiškai pripažįstant ir vykdant teismo sprendimus.- Pasirengti priimti būtinas įstatymų pataisas, kad įstojus būtų galima prisijungti ir įgyvendinti ES Konvenciją dėl tarpusavio pagalbos baudžiamosiose bylose, ir imtis būtinų priemonių pasirengti visiškai įgyvendinti instrumentą, taikantį tarpusavio pripažinimo principą ir vykdant teismo įsakymus įšaldant turtą ir įrodymus.Muitų sąjunga [4]- Toliau derinti įstatymus su Bendrijos muitų acquis.- Priimti tolesnes muitų įstatymų pataisas, įskaitant įstatymų dėl laisvųjų zonų derinimą ir taisyklių dėl muitų sustabdymo ir tarifinių kvotų priėmimą.- Parengti sąlygas Taric (Bendrijos integruoto tarifo) veikimui ir jame numatyti priemones, susijusias su intelektinės nuosavybės teisių apsauga.- Visiškai suderinti su acquis įstatymus dėl kultūros vertybių kontrolės.- Stiprinti mutinių veiklos ir administracinius pajėgumus, visų pirma informacinių technologijų ir žmogiškųjų išteklių politikos atžvilgiu.- Gerinti žmogiškųjų išteklių valdymą ir mutinių darbuotojų bei vadovybės stabilumą, jų profesinį elgesį; didesniam muitinės inspektorių skaičiui suteikti valstybės tarnautojo statusą.- Sukurti ir įgyvendinti BTVS (Bulgarijos tranzito valdymo sistema) pirmąjį etapą kaip NKTS (naujos kompiuterizuotos tranzito sistemos) nacionalinį modulį; toliau rengtis saugiai CCN/CSI (bendras ryšių tinklas/bendra sistemos sąsaja).- Modernizuoti muitinių laboratorijas, taip pat infrastruktūrą ir įrangą muitinės dokumentų įforminimo postuose.- Patobulinti rizikos analizės metodo taikymą ir kontrolę praėjus mutinę.- Toliau stiprinti bendradarbiavimą su kaimyninių ir kitų šalių muitinėmis.- Įgyvendinti Pasienio veiklos racionalizavimo strategiją.- Imtis priemonių pasirengti stojimo metu įgyvendinti muitų priemones ir nuostatas, kurios iki tol nebus taikomos.Išorės santykiai- Išanalizuoti visas tarptautines sutartis ir susitarimus, siekiant pasirengti, kad neatitinkančios acquis sutartys ir susitarimai būtų laiku nutraukti arba iš naujo suderėti.Finansų kontrolė- Įgyvendinti viešosios vidaus finansų kontrolės įstatymus ir priimti tolesnes pataisas, kad būtų įgyvendintas PIFC agentūros strategijos dokumentas ir veiklos planas.- Paskirti vidaus auditorius likusiose ministerijose.- Toliau tobulinti viešosios vidaus finansų kontrolės vadovus ir audito sekas.- Toliau stiprinti PIFC institucijų administracinius pajėgumus.- Laikantis įsipareigojimų, užtikrinti profesinius kriterijus skiriant PIFC agentūros vadovybę ir jų funkcinį savarankiškumą.- Modernizuoti išorės audito, visų pirma sistemomis paremto audito ir veiklos audito, funkcijas ir sustiprinti auditorių rengimo pastangas.- Priimti ir įgyvendinti ES lėšų ir programų audito standartą, etikos kodeksą ir iš dalies pakeisti bendruosius standartus.- Priimti ir įgyvendinti finansinio valdymo ir NAO kontrolės bei bet kokios sąveikos su parlamentu taisykles.- Priimti ir įgyvendinti ES fondų audito standartus ir programas, etikos kodeksą ar papildytus bendruosius standartus.- Užbaigti rengti audito vadovą.- Toliau stiprinti nacionalinio fondo, CFCU ir kitų įgyvendinimo agentūrų, susijusių su pasirengimo narystei fondais, pajėgumus Phare ir ISPA platesniam įgyvendinimo decentralizavimui.- Užtikrinti tinkamą nuostatų dėl netikslumų, susijusių su Phare, Sapard ir ISPA lėšomis, įgyvendinimui.- Sukurti gerai funkcionuojančią ir nepriklausomai veikiančią kovos su klastotėmis tarnybą (AFCOS), atsakingą už visos teisėkūros, administracinės ir operacinės veiklos, susijusios su Bendrijos finansinių interesų apsauga, koordinavimą.- Per šią tarnybą vykdyti veiksmingą bendradarbiavimą su OLAF.- Imtis būtinų priemonių pasirengti įgyvendinti acquisdėl euro apsaugos nuo padirbinėjimo.Finansų ir biudžeto nuostatos [5]- Toliau tobulinti bendrą iždo sąskaitą, finansų valdymo informacinę sistemą ir sistemą, skirtą elektroniniams biudžeto mokėjimams, ir toliau stiprinti metinio valstybės biudžeto projekto rengimo procedūrą.- Įgyvendinti iždo sistemą.- Sukurti finansų valdymo informacinę sistemą.- Sukurti sąskaitų planui taikomus standartus ir nurodymus.- Patobulinti banko sąskaitų režimą.- Toliau plėtoti nuosavų išteklių sritį koordinuojančią instituciją, aprūpinant ją pakankamais darbuotojais ir įranga.- Tęsti pastangas suderinti biudžeto principus ir taisykles su standartais, kurie visuotinai yra taikomi Bendrijoje.- Tvarkyti BNP dokumentus pagal Bendrijos teisės aktus.- Imtis tolesnių priemonių sumažinti nebiudžetinių fondų skaičių.- Skirti ypatingą dėmesį biudžeto sudarymui keleriems metams.- Toliau plėtoti makroekonomikos prognozavimą.- Sukurti projektų ir programų veiksmingo vertinimo ir stebėjimo procedūras.- Pagerinti nacionalinių sąskaitų statistikos atitikimą ESS 95 standartui ir didinti jų išsamumą.- Pradėti kurti techninius ir administracinius pajėgumus nuosaviems ištekliams valdyti, rinkti ir laiku pervesti būsimus visus EB nuosavus išteklius į Bendrijos biudžetą. Daryti pažangą tradicinių nuosavų išteklių sąskaitų srityje, kad jos egzistuotų stojimo dieną.- Imtis priemonių pasirengti stojimo metu įgyvendinti įsipareigojimus Bendrijos nuosavų išteklių surinkimo ir kontrolės srityje ir valdyti tam tikrus bendros žemės ūkio politikos aspektus (eksporto kompensacijų kontrolė ir t. t.).- Pradėti veiklą organizaciniais aspektais ir su tuo susijusiais administraciniais pajėgumais cukraus rinkliavų srityje.- Toliau didinti pastangas sukurti veiksmingus instrumentus kovai su PVM ir muitų klastotėmis.5. PROGRAMAVIMAS- 2000–2006 m. laikotarpiu be Phare, finansinę pagalbą Bulgarijai sudaro pasirengimo narystei parama žemės ūkio ir kaimo plėtros srityje per pasirengimo narystei instrumentą Sapard (Tarybos reglamentas (EB) Nr. 1268/1999, OL L 161, 1999 6 26, p. 87); parama aplinkos apsaugos ir transporto srities infrastruktūros projektams per struktūrinį ISPA instrumentą (Tarybos reglamentas (EB) Nr. 1267/1999, OL L 161, 1999 6 26, p. 73), kurią skiriant pirmenybė teikiama priemonėms, panašioms į tas, kurios paramą gauna iš sanglaudos fondo prieš stojimą. Iš šių nacionalinės paramos paskyrų Bulgarija taip pat gali finansuoti savo dalyvavimą Bendrijos programose, įskaitant Mokslinių tyrimų ir technologinės plėtros pagrindų programas ir programas švietimo ir verslininkystės srityse. Tuo pačiu laikotarpiu Bulgarija gaus didelę EB finansinę paramą branduolinės jėgainės uždarymo ir branduolinės saugos srityje. Be to, Bulgarijai bus prieinamas finansavimas iš daugiašalių ir horizontalių programų, tiesiogiai susijusių su acquis. Visuomet reikalaujama, kad visus investicinius projektus bendrai finansuotų ir šalys kandidatės. Nuo 1998 m. Komisija dirba su Europos investiciniu banku ir Tarptautinėmis finansų institucijomis, visų pirma su Europos Rekonstrukcijos ir Plėtros Banku bei Pasaulio banku, siekdama padėti bendrai finansuoti projektus, susijusius su pasirengimo narystei prioritetais.6. SĄLYGOS- Bendrijos pagalba finansuojant projektus per tris pasirengimo narystei instrumentus, Phare, ISPA ir Sapard, priklauso nuo to, kaip Bulgarija vykdo savo įsipareigojimus pagal Europos sutartį ir kokių imasi tolesnių priemonių, kad įvykdytų Kopenhagos kriterijus, ir visų pirma nuo jos pažangos vykdant specialius šios pataisytos Stojimo partnerystės prioritetus, taip pat nuo to, kaip koordinuotai bus naudojami šie trys pasirengimo narystei instrumentai. Jei Bulgarija nesilaikys šių bendrųjų sąlygų, Taryba, vadovaudamasi Reglamento (EB) Nr. 622/98 4 straipsniu, gali priimti sprendimą sustabdyti finansinę pagalbą.7. STEBĖJIMAS- Stojimo partnerystės ir jos vykdymo plano įgyvendinimas yra stebimas pagal Europos sutartį. Kaip pabrėžė Europos Vadovų Taryba susitikimo Liuksemburge metu, svarbu, kad Europos sutarties institucijos ir toliau būtų tas pagrindas, kuriuo būtų galima tirti, kaip yra priimamas ir įgyvendinamas acquis. Europos sutarties pakomitečiai suteikia galimybę apžvelgti Stojimo partnerystės prioritetų įgyvendinimą ir teisės aktų derinimą, įgyvendinimą ir vykdymą. Asociacijos Komitetas aptaria bendrus pokyčius, pažangą ir problemas siekiant įvykdyti Stojimo partnerystės prioritetus, taip pat konkretesnes pakomitečių jam perduotas problemas.Phare valdymo komitetas užtikrina, kad pagal tris pasirengimo narystei instrumentus, Phare, ISPA ir Sapard, finansuojami veiksmai būtų suderinti tarpusavyje ir su Stojimo partnerystėmis, kaip nustatyta Koordinavimo reglamente (Tarybos reglamentas (EB) Nr. 1266/1999, OL L 161, 1999 6 26, p. 68). Stojimo partnerystė bus, prireikus, iš dalies keičiama ir toliau pagal Reglamento (EB) Nr. 622/98 2 straipsnį.[1] 2002 m. sausio 28 d. Tarybos sprendimas 2002/83/EB dėl principų, prioritetų, pereinamojo laikotarpio uždavinių ir sąlygų Stojimo partnerystės su Bulgarija programoje (OL L 44, 2002 2 14, p. 1).[2] Pateikimo seka atitinka seką, naudotą 2002 m. reguliariajame pranešime ir plane.[3] Taip pat žr. skyrių apie užimtumą ir socialinę politiką.[4] Apie nuosavų išteklių surinkimą žr. taip pat skyrių "Finansų ir biudžeto nuostatos".[5] Tam tikri veiksmai, dėl kurių susitarta derybų metus pagal 29 skyrių, sutampa su veiksmais pagal kitus skyrius, todėl jie čia praleisti.--------------------------------------------------


title: 2001 m. gruodžio 17 d. Tarybos sprendimas, nustatantis mainų, paramos ir mokymo programą, skirtą euro apsaugai nuo klastojimo (Periklio programą)

text:
Svarbus teisinis pranešimas

|

32001D0923

Oficialusis leidinys L 339 , 21/12/2001 p. 0050 - 0054

		Tarybos sprendimas2001 m. gruodžio 17 d.nustatantis mainų, paramos ir mokymo programą, skirtą euro apsaugai nuo klastojimo (Periklio programą)(2001/923/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 123 straipsnio 4 dalies trečiąjį sakinį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Europos centrinio banko nuomonę [3],kadangi:(1) Sutartis ragina Bendriją imtis priemonių, būtinų eurui kaip bendrai valiutai greitai įvesti.(2) Savo 1998 m. liepos 7 d. Rekomendacijoje dėl tam tikrų priemonių euro banknotų ir monetų teisinei apsaugai sustiprinti priėmimo [4] Europos centrinis bankas (ECB) paragino Komisiją parengti bendradarbiavimo pamatus kovai su euro banknotų ir monetų klastojimu. Jis taip pat siūlė, kad Taryba, Komisija ir valstybės narės svarstytų visų galimų priemonių kovai su klastojimu gerinti įgyvendinimą.(3) Savo 1998 m. liepos 22 d. komunikate Tarybai, Europos Parlamentui ir Europos centriniam bankui dėl euro apsaugos Komisija pareiškė, kad ji išnagrinės galimybę parengti veiklos schemą visiems, susijusiems su valiutos klastojimo prevencija, nustatymu ir kova su juo, kuri padėtų nubrėžti gaires būsimam planavimui.(4) 2001 m. birželio 28 d. Taryba priėmė Reglamentą (EB) Nr. 1338/2001, nustatantį priemones, būtinas euro apsaugai nuo klastojimo [5], kuriame numatytas keitimasis informacija, bendradarbiavimas ir savitarpio pagalba, įskaitant euro apsaugos išorės aspektus, bei finansų įstaigoms tenkančias pašalinimo pareigas. Juo taip pat siekiama nustatyti visapusišką bendradarbiavimo sistemą, taikytiną iki euro banknotų ir monetų įvedimo 2002 m. Tą pačią dieną Taryba taip pat priėmė Reglamentą (EB) Nr. 1339/2001, išplečiantį Reglamento (EB) Nr. 1338/2001, nustatančio priemones, būtinas euro apsaugai nuo klastojimo, galiojimą toms valstybėms narėms, kurios nėra priėmusios euro kaip savo bendros valiutos [6].(5) Konsultacijos ir patirtis rodo, kad konkreti daugialypė papildoma programa, organizuota Bendrijos lygmeniu ir įgyvendinama ilgesnį laikotarpį, turėtų būti veiksmingesnė negu valstybių narių lygmeniu įgyvendinamos priemonės. Pirmiau minėti du reglamentai turėtų būti atitinkamai papildyti priimant veiksmų programą, kurios tikslas − didinti asmenų, susijusių su euro apsauga nuo klastojimo, informuotumą įgyvendinant priemones, ypač apimančias keitimąsi informacija ir darbuotojų mainus, bei mokslinės remiamosios veiklos ir profesinio mokymo priemones. Ši programa parems ir papildys valstybių narių atliktą darbą laikantis Sutarties 5 straipsnyje nustatyto subsidiarumo principo.(6) Turėtų būti užtikrinta, kad ši euro apsaugai nuo klastojimo pritaikyta Bendrijos veiksmų programa būtų suderinta su kitomis esamomis ar būsimomis programomis ir veiklos kryptimis bei jas papildytų.(7) Nemenkindama ECB vaidmens saugant eurą nuo klastojimo, Komisija, siekdama įvertinti euro apsaugos reikmes, konsultuosis su visais pagrindiniais bendradarbiavimo partneriais (pirmiausia valstybių narių paskirtomis kompetentingomis nacionalinės valdžios institucijomis, ECB ir Europolu) atitinkamame Reglamente (EB) Nr. 1338/2001 nustatytame patariamajame komitete dėl mainų, paramos ir mokymo siekiant įgyvendinti šią programą.(8) Bendrija turėtų skatinti bendradarbiavimą su ne valstybėmis narėmis saugant eurą nuo klastojimo.(9) Orientacinis finansavimo dydis, kaip apibūdinta 1999 m. gegužės 6 d. Europos Parlamento, Tarybos ir Komisijos tarpinstitucinio susitarimo dėl biudžeto vykdymo tvarkos ir biudžetinės procedūros gerinimo [7] 34 punkte, bus nustatytas šiame sprendime visai programos trukmei, nepažeidžiant Sutartyje nustatytų biudžetinės institucijos įgaliojimų.(10) Šis sprendimas neatmeta iniciatyvų, kurių gali būti imtasi pagal Europos Sąjungos sutartį siekiant kurti programas baudžiamosios teisės aspektais,NUSPRENDĖ:1 straipsnisProgramos nustatymas1. Šiuo sprendimu nustatoma Bendrijos veiksmų programa, skirta remti ir papildyti priemones, kurių imasi valstybės narės, ir programas, nustatytas ar nustatytinas siekiant apsaugoti eurą nuo klastojimo.2. Ši veiksmų programa vadinama Periklio programa. Jos trukmė − nuo 2002 m. sausio 1 d. iki 2005 m. gruodžio 31 d.3. Programa įgyvendinama ir vertinama pagal 5−13 straipsnių nuostatas.2 straipsnisProgramos tikslai1. Šios Bendrijos veiksmų programos tikslas − įvairiomis 3 straipsnyje nustatytomis priemonėmis apsaugoti eurą nuo klastojimo. Ji apima transnacionalinius ir įvairialypius aspektus. Ja siekiama skatinti priemonių turinio konvergenciją, kad būtų užtikrintas lygiavertis apsaugos lygis remiantis geriausia praktika ir kartu gerbiant skirtingas kiekvienos valstybės narės tradicijas.2. Konkrečiai į jos veikimo sritį įtraukta:a) darbuotojų, suinteresuotų naujosios valiutos Bendrijos dimensija (taip pat kaip atsargų kaupimo valiuta ir tarptautinių sandorių valiuta), informuotumu pagrįsto sąmoningumo didinimas;b) katalizatoriaus vaidmuo skatinant glaudesnį atitinkamų struktūrų ir darbuotojų bendradarbiavimą, savitarpio pasitikėjimo klimato kūrimą ir pakankamą išmanymą, inter alia, veikimo būdų ir sunkumų, remiant įvairias atitinkamas priemones, tokias kaip stažavimosi komandiruotės, specialistų seminarai ar lektorių kvietimas mokymui valstybės mastu ir darbuotojų mainai;c) aukšto lygio instruktorių mokomosios veiklos konvengencijos skatinimas būdais, suderinamais su nacionalinėmis veiklos strategijomis;d) bendrų žinių, ypač atitinkamų Bendrijos ir tarptautinės teisės bei teisės dokumentų žinojimo, plėtimas.3 straipsnisPriemonės1. Mokymo ir remiamosios veiklos turinys, grindžiamas įvairialypiu ir transnacionaliniu požiūriu, apima ne tik saugumo aspektus, bet ir keitimąsi informacija, ypač technine ir strategine informacija, bei techninę ir mokslinę paramą.2. Keitimosi informacija Bendrijos lygmeniu nustatymas visų pirma apima kontrolės ir analizės metodologijas, kuriomis remiantis įvertinami:a) ekonominis ir finansinis klastojimo poveikis;b) duomenų bazių veikimas;c) išaiškinimo priemonių pasitelkiant kompiuterius naudojimas;d) apklausos ir tyrimo būdai;e) mokslinė pagalba (ypač mokslinės duomenų bazės ir technologijos naujovių sekimas);f) išankstinio įspėjimo sistemų veikimas;g) gretutiniai klausimai, pavyzdžiui, pareigos teikti informaciją taikymo sritis;h) asmens duomenų apsauga;i) įvairūs bendradarbiavimo aspektai;j) euro apsauga už Europos Sąjungos ribų;k) moksliniai tyrimai irl) konkrečių specialių veiklos žinių teikimas.Toks keitimasis informacija gali atsispindėti įvairiose priemonėse, tokiose kaip mokomųjų renginių, pasitarimų ir seminarų organizavimas bei stažavimosi komandiruočių ir darbuotojų mainų tikslinė politika.3. Techninė, mokslinė ir veiklos parama yra siejama su:a) visomis priemonėmis, kuriomis kuriami mokymo šaltiniai Bendrijos lygmeniu (ES teisės aktų žinynai, informaciniai biuleteniai, praktinio pobūdžio vadovėliai, glosarijai ir žodynai, duomenų bazės, ypač mokslinės pagalbos ar technologijos stebėjimo srityje) ar kompiuterių palaikymo taikomosios programos (kaip programinė įranga);b) įvairialypės ir transnacionalinės pakraipos studijos;c) techninės paramos priemonių ir išaiškinimo veiklą lengvinančių būdų kūrimas Bendrijos lygmeniu.4 straipsnisTikslinės grupės ir programos įgyvendinimo partneriai1. Priemonės yra taikomos šioms tikslinėms grupėms:a) žinybų, susijusių su klastojimo išaiškinimu ir kova su juo, darbuotojams (visų pirma policijos pajėgoms ir finansinėms administracijoms atsižvelgiant į jų konkretų vaidmenį nacionaliniu lygmeniu);b) saugumo personalui;c) nacionalinių centrinių bankų, monetų kalyklų, kitų finansinių tarpininkų atstovams (atsižvelgiant į finansų institucijų pareigas);d) komercinių bankų atstovams (atsižvelgiant į finansų institucijų pareigas);e) šios srities teismų pareigūnams ir specialistams teisininkams;f) bet kuriai kitai atitinkamai specialistų grupei (pavyzdžiui, prekybos ir pramonės rūmų arba panašių struktūrų, leidžiančių turėti ryšį su mažomis ir vidutinėmis įmonėmis, prekybininkais ir vežėjais).2. Papildant Komisijos veiklą, prie šios Bendrijos veiksmų programos tikslų įgyvendinimo, panaudojant savo atitinkamų sričių profesinę patirtį, kviečiami prisidėti:a) nacionaliniai centriniai bankai ir ECB, inter alia, pasitelkęs Klastojimo stebėsenos sistemą (CMS);b) nacionaliniai analizės centrai (NAC) ir nacionaliniai monetų analizės centrai (CNAC);c) Europos techninis ir mokslinis centras (ETSC) bei nacionalinės monetų kalyklos;d) Europolas ir Interpolas;e) 1929 m. balandžio 20 d. Ženevoje pasirašytos Tarptautinės konvencijos dėl kovos su pinigų klastojimu [8] 12 straipsnyje numatytos nacionalinės centrinės kovos su klastojimu įstaigos ir kitos žinybos, kurios specializuojasi su klastojimu susijusiose prevencijos, išaiškinimo ir teisėsaugos srityse;f) atitinkamų specialistų, pavyzdžiui, susijusių su kopijavimo ir atitikties nustatymo technologijomis, dariniai, spaustuvininkai ir graveriai;g) bet kuris kitas darinys, galintis pasiūlyti specialias profesines žinias, įskaitant, jei reikia, trečiąsias šalis ir visų pirma stojančias šalis kandidates.5 straipsnisDarnumas ir papildomumas1. Programą įgyvendina ir koordinuoja glaudžiai dirbdamos kartu Komisija ir valstybės narės.Koordinuojant atsižvelgiama į priemones, kurių imasi visų pirma ECB ir Europolas.2. Komisija, ypač paisydama patikimos finansų vadybos, siekia užtikrinti šios Bendrijos veiksmų programos, skirtos euro apsaugai, ir kitų esamų ir būsimų programų bei veiklos krypčių darnumą ir tarpusavio papildomumą.6 straipsnisOrientacinis sumos dydisOrientacinis finansavimo dydis, nustatomas šiai programai įgyvendinti 1 straipsnio 2 dalyje nurodytu laikotarpiu, yra 4 mln. eurų.Metinius asignavimus, neviršydama finansinės perspektyvos ribų, skiria biudžetinė institucija.7 straipsnisTarptautinis bendradarbiavimasAtsižvelgiant į susitarimus dėl euro banknotų ir monetų platinimo, veiklos reikalavimus, grėsmės ir rizikos analizės įvertinimą, programa yra atvira asocijuotoms stojančioms valstybėms kandidatėms laikantis sąlygų, nustatytų asociacijos sutartyse ir prie jų pridedamuose su tomis šalimis sudarytuose ar sudarytinuose papildomuose protokoluose dėl dalyvavimo Bendrijos programose.Be to, programoje prireikus gali, kiek leidžia Bendrijos biudžeto asignavimai, dalyvauti ne valstybės narės laikydamosi sutartų sąlygų ir pagal su tomis šalimis sudarytinus susitarimus.8 straipsnisMokomųjų renginių, pasitarimų ir seminarų finansinės nuostatos1. Komisijos organizuojamiems mokomiesiems renginiams, pasitarimams ir seminarams, numatytiems 3 straipsnio 2 dalyje:a) Bendrija padengia šias išlaidas:i) dalyvaujančių darbuotojų kelionės ir apgyvendinimo kitoje valstybėje narėje išlaidas ir pridėtines išlaidas, susijusias su šių renginių organizavimu;ii) mokomosios medžiagos skelbimo ir vertimo išlaidas;b) valstybės narės padengia šias išlaidas:i) išlaidas, susijusias su savo darbuotojų pradiniu ir tolesniu mokymu, ypač techniniu mokymu;ii) tam tikras su Bendrijos finansuojamų mokomųjų renginių, pasitarimų ir seminarų organizavimu jų teritorijoje susijusias logistikos išlaidas (tokias kaip vidaus kelionių, patalpų nuomos, vertimo žodžiu paslaugoms teikti).2. Tais atvejais, kai 3 straipsnio 2 dalyje numatyti mokomieji renginiai, pasitarimai ir seminarai yra organizuojami kartu su kitais partneriais, pavyzdžiui, ECB, Europolu ar Interpolu, atsirandančios išlaidos pasidalijamos. Tų partnerių įnašas, jeigu jis yra svarus, gali būti natūra. Visais atvejais kiekvienas partneris apmoka savo siunčiamų kalbėtojų kelionės ir apgyvendinimo išlaidas.9 straipsnisDarbuotojų mainų finansinės nuostatos1. 3 straipsnio 2 dalyje numatytų valstybių narių darbuotojų dalyvavimo stažavimosi komandiruotėse ar mainuose išlaidas apmoka Bendrija, jei tos veiklos rūšys atitinka 2 straipsnyje nurodytus tikslus.2. Tačiau valstybių narių darbuotojų dalyvavimo stažavimosi komandiruotėse ar mainuose ne pagal programą išlaidas apmoka valstybės narės.10 straipsnisFinansinės remiamosios veiklos nuostatos1. Bendrija bendro finansavimo būdu apmoka iki 70 % 3 straipsnio 2 dalyje nurodytos remiamosios veiklos išlaidų, būtent:a) Europos dimensijos mokymo priemonių ir kompiuterių taikomųjų programų ar techninių priemonių sudarymo ir rengimo išlaidų;b) studijų, pvz., lyginamosios teisės studijų, susijusių su euro apsauga nuo klastojimo, rengimo išlaidų.Tačiau išimtiniais atvejais, susijusiais su Komisijos iniciatyvomis, tokios remiamosios veiklos priemonės gali būti finansuojamos 100 %.2. Tačiau visas išlaidas, susijusias su mokymo priemonių ir komunikacijų bei keitimosi informacija sistemų ne Bendrijos paskirties komponentais, t. y. su tas sistemas sudarančiomis nacionalinėmis duomenų bazėmis, tinklo ryšiais tarp Bendrijos ir ne Bendrijos komponentų, kompiuterine ir programine įranga, kurią kiekviena valstybė laiko tinkama savo administruojamai tų sistemų daliai veikti, padengia valstybės narės.11 straipsnisIšorės priemonių rėmimo finansinės nuostatosLaikantis 7 straipsnyje nustatytų sąlygų, be 8 straipsnyje numatyto pareigūnų iš trečiųjų šalių dalyvavimo mokomuosiuose renginiuose, pasitarimuose ir seminaruose išlaidų apmokėjimo, Bendrija bendro finansavimo būdu gali padengti iki 70 % mokymo renginių ne valstybių narių teritorijoje ir remiamosios veiklos priemonių tose valstybėse išlaidų.12 straipsnisProjektų pateikimas ir atranka1. Projektus pagal programą gali teikti valstybių narių kompetentingos valdžios institucijos arba Komisija.Valstybės narės gali teikti ne daugiau kaip vieną projektą per metus (susijusį su 3 straipsnio 2 dalyje nurodytais mokomaisiais renginiais, pasitarimais ir seminarais). Gali būti teikiami ir projektai, susiję su stažavimosi komandiruotėmis, mainais ar remiamąja veikla.2. Komisija valstybių narių ir savo pačios iniciatyva pateiktus projektus atrenka, remdamasi šiais kriterijais:a) laikymasis 2 straipsnyje apibrėžtų programos tikslų;b) Europos dimensija, įskaitant visų pirma bendradarbiavimo su ECB ir Europolu aspektus;c) ankstesnių, dabartinių ar būsimų projektų tarpusavio papildomumas;d) organizatoriaus gebėjimas įgyvendinti projektą;e) projekto esminė kokybė ir jo ekonomiškumo koeficientas;f) prašomos paramos dydis ir ar jis suderinamas su numatomais rezultatais;g) numatomų rezultatų poveikis programos tikslams pasiekti.Atrenkami projektai, geriausiai atitinkantys pirmiau nustatytus tikslus.3. Komisija, bendradarbiaudama su valstybėmis narėmis, yra atsakinga už projektų valdymą ir įgyvendinimą.13 straipsnisPaskesnė veikla ir įvertinimas1. Kiekvieno atrinkto projekto naudos gavėjai Komisijai pateikia metinę ataskaitą.2. Užbaigus projektus, Komisija įvertina, kaip jie buvo įgyvendinti ir koks buvo jų poveikis, kad nustatytų, ar buvo pasiekti iš pradžių užsibrėžti tikslai.3. Komisija Europos Parlamentui ir Tarybai pasiunčia:a) iki 2005 m. birželio 30 d. ataskaitą, kuri turi būti parengta nepriklausomai nuo programos vadovo, įvertinančią programos svarbą, naudingumą ir veiksmingumą, ir pranešimą, ar ši programa turėtų būti tęsiama ir keičiama, kartu su atitinkamu pasiūlymu;b) užbaigus programą ir ne vėliau kaip iki 2006 m. birželio 30 d. išsamią programos įgyvendinimo ir rezultatų ataskaitą, nustatančią visų pirma Bendrijos finansinės paramos pridėtinę vertę.14 straipsnisTaikomumasŠis sprendimas galioja toms valstybėms narėms, kurios yra priėmusios eurą kaip bendrą valiutą.15 straipsnisĮsigaliojimo dataŠis sprendimas įsigalioja jo paskelbimo Europos Bendrijų oficialiajame leidinyje dieną.Jis taikomas nuo 2002 m. sausio 1 d.Priimta Briuselyje, 2001 m. gruodžio 17 d.Tarybos varduPirmininkasA. Neyts-Uyttebroeck[1] OL C 240 E, 2001 8 28, p. 120.[2] Nuomonė pateikta 2001 m. lapkričio 13 d. (dar nepaskelbta Oficialiajame leidinyje).[3] OL C 293, 2001 10 19, p. 3.[4] OL C 11, 1999 1 15, p. 13.[5] OL L 181, 2001 7 4, p. 6.[6] OL L 181, 2001 7 4, p. 11.[7] OL C 172, 1999 6 18, p. 1.[8] League of Nations Treaty Series Nr. 2623 (1931), p. 372.--------------------------------------------------


title: 2014/506/ES: 2014 m. liepos 23 d. Tarybos sprendimas, kuriuo skiriamas Regionų komiteto Vokietijai atstovaujantis narys ir Vokietijai atstovaujantys du pakaitiniai nariai

text:
30.7.2014

               LT

               Europos Sąjungos oficialusis leidinys

               L 224/8

         TARYBOS SPRENDIMAS
   2014 m. liepos 23 d.
   kuriuo skiriamas Regionų komiteto Vokietijai atstovaujantis narys ir Vokietijai atstovaujantys du pakaitiniai nariai

      (2014/506/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d. 2012 m. liepos 10 d. Tarybos sprendimu 2012/377/ES (3) Dr. Zsuzsa BREIER buvo paskirta nare iki 2015 m. sausio 25 d.;

               (2)

               pasibaigus Dr. Zsuzsa BREIER kadencijai tapo laisva nario vieta;

               (3)

               pasibaigus Michael REUTER kadencijai tapo laisva pakaitinio nario vieta;

               (4)

               paskyrus Mark WEINMEISTER Regionų komiteto nariu taps laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariu:

                           —

                           Mark WEINMEISTER, Staatssekretär für Europaangelegenheiten (Land Hessen)

                     ir

               b)

               pakaitiniais nariais:

                           —

                           Ursula HAMMANN, Mitglied des Hessischen Landtags,

                           —

                           Sabine WASCHKE, Mitglied des Hessischen Landtags.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. liepos 23 d.

            Tarybos vardu

            Pirmininkas

         S. GOZI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.

      (3)  OL L 182, 2012 7 13, p. 40.


title: 2005/160/EB: 2004 m. spalio 27 d. Komisijos sprendimas, patvirtinantis Jungtinių Tautų humanitarinių reikalų koordinavimo biuro (UNOCHA) ir Europos Bendrijų Komisijos pasikeitimą raštais dėl jų bendradarbiavimo reagavimo į katastrofas srityje (vienalaikių intervencijų į šalį, kurią ištiko katastrofa, atveju) (Tekstas svarbus EEE)

text:
25.2.2005

               LT

               Europos Sąjungos oficialusis leidinys

               L 52/42

         KOMISIJOS SPRENDIMAS
   2004 m. spalio 27 d.
   patvirtinantis Jungtinių Tautų humanitarinių reikalų koordinavimo biuro (UNOCHA) ir Europos Bendrijų Komisijos pasikeitimą raštais dėl jų bendradarbiavimo reagavimo į katastrofas srityje (vienalaikių intervencijų į šalį, kurią ištiko katastrofa, atveju)
   (Tekstas svarbus EEE)
   (2005/160/EB)
   EUROPOS BENDRIJŲ KOMISIJA,
   Atsižvelgdama į Europos bendrijos steigimo sutartį, ypač į jos 302 straipsnį,
   kadangi:

               (1)

               Bendradarbiavimas su Jungtinių Tautų humanitarinių reikalų koordinavimo biuru (UNOCHA) civilinės saugos ir humanitarinių reikalų srityje atspindi nuoseklų siekį glaudžiau bendradarbiauti su Jungtinėmis Tautomis, kaip pabrėžiama 2001 m. gegužės 2 d. Komisijos komunikate Tarybai ir Europos Parlamentui „Efektyvios partnerystės su Jungtinėmis Tautomis vystymosi ir humanitarinių reikalų srityse kūrimas“ (1), taip pat 2003 m. rugsėjo 10 d. Komisijos komunikate Tarybai ir Europos Parlamentui „Europos Sąjunga ir Jungtinės Tautos: daugiašališkumo pasirinkimas“ (2).

               (2)

               Patirtis parodė, kad būtina sukurti pagrindinius tolesnio bendradarbiavimo ir koordinavimo tarp UNOCHA (įskaitant pagalbos teikimo katastrofų metu sistemą ir koordinavimo priemones) ir Europos Komisijos (įtraukiant į veiklos programą Bendrijos civilinės saugos mechanizmą, kaip numatyta Tarybos sprendime 2001/792/EB, Euratomas (3) ir ECHO (Europos bendrijos humanitarinį departamentą (4), principus, kai abi organizacijos tuo pačiu metu teikia pagalbą, ar sudaro sąlygas jos teikimui šaliai, kurią ištiko stichinė nelaimė arba žmogaus sukelta katastrofa, siekiant efektyviau bendradarbiauti, maksimaliai panaudoti turimus išteklius ir išvengti bet kokio pastangų dubliavimo.

               (3)

               Komisija ir UNOCHA susitarė dėl pasikeitimo raštais dėl jų bendradarbiavimo reagavimo į katastrofas srityje (vienalaikių intervencijų į šalį, kurią ištiko katastrofa, atveju) teksto, kurį siūloma patvirtinti,

         PRIĖMĖ ŠĮ SPRENDIMĄ:
   Vienintelis straipsnis
   1.   Patvirtinamas priede esantis Jungtinių Tautų humanitarinių reikalų koordinavimo biuro (UNOCHA) ir Europos Bendrijų Komisijos pasikeitimas raštais dėl jų bendradarbiavimo reagavimo į katastrofas srityje (vienalaikių intervencijų į šalį, kurią ištiko katastrofa, atveju).
   2.   Komisijos narys, atsakingas už aplinką, ir Komisijos narys, atsakingas už vystymąsi ir humanitarinę pagalbą, arba šiam tikslui jų paskirtieji asmenys yra įgalioti pasirašyti pasikeitimą raštais Europos Bendrijų Komisijos vardu.

      Priimta Briuselyje, 2004 m. spalio 27 d.

            Komisijos vardu

         Margot WALLSTRÖM

            Komisijos narė

      (1)  KOM(2001) 231, 2001 5 2.

      (2)  KOM(2003) 526, 2003 9 10.

      (3)  OL L 297, 2001 11 15, p. 7.

      (4)  Tarybos reglamentas (EB) Nr. 1257/96, (OL L 163, 1996 7 2, p. 1). Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   PRIEDAS
   Pasikeitimas raštais tarp Jungtinių Tautų humanitarinių reikalų koordinavimo biuro (UNOCHA) ir Europos Bendrijų Komisijos dėl jų bendradarbiavimo reagavimo į katastrofas srityje (teikiant vienalaikę pagalbą šaliai, kurią ištiko katastrofa)
   Gerb. Pone,
   Europos Komisija (Aplinkos generalinis direktoratas ir Bendrijos Humanitarinės pagalbos biuras, ECHO) sveikina Jungtinių Tautų humanitarinių reikalų koordinavimo biuro (UNOCHA) ir Europos Komisijos bendradarbiavimą humanitarinės pagalbos ir reagavimo į katastrofas srityje.
   Jungtinės Tautos atlieka pagrindinį vaidmenį vadovaujant tarptautinės bendruomenės veiksmams ir juos koordinuojant, teikiant tarptautinę humanitarinę pagalbą remiantis Generalinės Asamblėjos suteiktu visuotiniu mandatu (kaip nustatyta G.A. Rezoliucijoje 46/182, jos priede ir ankstesnėse G.A. rezoliucijose).
   Bendrijos civilinės saugos mechanizmas atspindi bendrą siekį palengvinti sustiprintą Europos bendrijos ir valstybių narių bendradarbiavimą teikiant civilinės saugos pagalbą katastrofų metu.
   Naujausias Komisijos komunikatas „Europos Sąjunga ir Jungtinės Tautos: daugiašališkumo pasirinkimas“ (KOM(2003) 526 galutinis), pabrėžiantis „bendradarbiavimo su JT ir ES balso JT stiprinimo svarbą“, Komisijos komunikatas „Efektyvios partnerystės su Jungtinėmis Tautomis vystymosi ir humanitarinių reikalų srityse kūrimas“ (KOM(2001) 231 galutinis) ir 2003 m. gruodžio mėnesį priimtos ES gairės dėl vaikų ir ginkluotų konfliktų patvirtina Komisijos skiriamą dėmesį glaudžiam bendradarbiavimui su JT bendrai ir ypač reagavimo į stichines nelaimes ir žmogaus sukeltas katastrofas srityse. Be to, 2002 m. sausio 8 d. politiniame dokumente (1), kuriuo Jungtinių Tautų generalinis sekretorius kreipėsi į Europos Komisijos pirmininką, siūloma abiems pusėms bendrai padėti JT užtikrinti nuoseklią humanitarinės pagalbos teikimo koordinavimo sistemą.
   Keletą metų UNOCHA palaikė glaudžius ryšius su ECHO (2), inter alia, per taip vadinamą „Strateginio programavimo dialogą“. Sukūrus Bendrijos civilinės saugos mechanizmą 2001 m. spalio mėnesį (3) toliau skatinamas bendradarbiavimas su UNOCHA civilinės saugos srityje. Svarbu, kad abi sistemos, kaip numatyta Friburgo procese (4), veiktų nuosekliai ir papildytų viena kitą teikiant pagalbą stichinių nelaimių ištiktoms ir ekstremaliose situacijose atsidūrusioms valstybėms ir gyventojams.
   Šiuo pasikeitimu raštais siekiama nustatyti pagrindinius tolesnio bendradarbiavimo ir koordinavimo tarp UNOCHA (įskaitant jo reagavimo į ekstremalias situacijas sistemą ir koordinavimo priemones) ir Europos Komisijos (įtraukiant Bendrijos civilinės saugos mechanizmą ir ECHO) principus, kai abi organizacijos tuo pačiu metu teikia pagalbą, ar sudaro sąlygas jos teikimui šaliai, kurią ištiko stichinė nelaimė arba žmogaus sukelta katastrofa, siekiant efektyviau bendradarbiauti, maksimaliai panaudoti turimus išteklius ir išvengti bet kokio pastangų dubliavimo. UNOCHA ir Europos Komisija mano, kad bet kokios katastrofos aukų poreikiai bus geriausiai patenkinti teikiant koordinuotą pagalbą. Todėl pripažįstama, kad:

               1)

               Apsaugos ir pagalbos teikimas savo piliečiams nelaimių ir ekstremalių situacijų metu yra kiekvienos valstybės pagrindinė pareiga. Tačiau, kai nelaimės ištikta valstybė pati nesugeba suteikti reikiamos pagalbos, tarptautinė bendruomenė privalo būti pasiruošusi ir sugebėti suteikti tą pagalbą.

               2)

               Nacionalinės ir tarptautinės lėšos, skirtos pagalbai nelaimių atveju, yra ribotos, todėl svarbu, kad UNOCHA ir Europos Komisija glaudžiai bendradarbiautų siekiant užtikrinti geriausią jų panaudojimą.

               3)

               Reikia imtis tolesnių konkrečių veiksmų, kad būtų tęsiamas pozityvus UNOCHA ir Europos Komisijos bendradarbiavimas. Todėl abi organizacijos reguliariai keisis informacija, palaikys politinį ir praktinį dialogą, ir kaip galima labiau sieks savo atitinkamos mokomosios ir praktinės veiklos papildomumo, o taip pat pagalbos nelaimių atveju planavimo ir teikimo suderinamumo.

         Šiuo tikslu UNOCHA ir Europos Komisija susitaria dėl prie šio pasikeitimo raštais pridėtų veiklos standartinių procedūrų (VSP), kurias įgyvendins tam, kad būtų sudarytos sąlygos efektyviam koordinavimui. Jei būtina, atsižvelgiant į sukauptą patirtį, VSP gali būti toliau plėtojamos ir (arba) koreguojamos techniniame lygmenyje.
   Šis pasikeitimas raštais neįtakoja Europos Sąjungos Taryboje pirmininkaujančios valstybės narės Tarybos sprendimo 2001/792/EB 6 straipsnio 2 dalimi jai suteikiamų funkcijų.
   Be to, jis neįtakoja susitarimų tarp UNOCHA ir ECHO dėl bendradarbiavimo ir koordinavimo, kurių neapima pridėtose VSP (2 priedas) aprašyti klausimai.
   Mes norėtumėme pasiūlyti, kad šis raštas su VSP ir raštas su jūsų atsakymu būtų traktuojami kaip pirmiau minėtų priemonių iš abiejų pasikeitimo raštais šalių pusės patvirtinimas.

         Margot Wallström

         Poul Nielson

      (1)  Partnerystės vizija: Jungtinės Tautos ir Europos Sąjunga humanitarinių reikalų ir vystymosi srityse, Niujorkas, 2001 m. gruodžio mėn.

      (2)  ECHO teisinį mandatą nustato 1996 m. birželio 20 d. Tarybos reglamentas (EB) Nr. 1257/96 dėl humanitarinės pagalbos.

      (3)  2001 m. spalio 23 d. Tarybos sprendimas 2001/792/EB, Euratomas, nustatantis Bendrijos mechanizmą sustiprintam bendradarbiavimui teikiant civilinės saugos pagalbą palengvinti (OL L 297, 2001 11 15, p. 5).

      (4)  2000 m. birželio 15–16 dienomis Šveicarijoje įvykusio Friburgo forumo komunikatas ir veiksmų programa.
   VSP civilinės saugos aspektams 1 priedas
   UNOCHA – Bendrijos mechanizmas civilinei saugai
   Veiklos bendros standartinės procedūros reagavimo į nelaimes koordinavimui
   I.   Pasiruošimo etapas (t. y. laikotarpis tarp katastrofų):
   UNOCHA ir Europos Komisija:

               —

               dirbs pagal bendrai parengtą ir suderintą metodologiją ir terminiją, kuriant tarptautiniu lygiu pripažįstamas sąvokas, ypač tas, dėl kurių susitarta JT sistemoje (1). Tai bus ypač svarbu kalbant apie veiksmų koordinavimo nelaimių zonose organizavimą,

               —

               užtikrins reguliarų keitimąsi informacija. Tai turėtų apimti pranešimus apie pavojų, politinius ir praktinius klausimus, o taip pat suplanuotus susirinkimus ir seminarus,

               —

               užtikrins abipusį dalyvavimą ir prisidėjimą prie mokymo, kiekvienos pusės surengtų praktinių seminarų, ir, jei būtina, prie bendrų veiksmų organizavimo,

               —

               susitars dėl bendrųjų vertinimo/koordinavimo grupėms ir ekspertams skirtų nuostatų.

         II.   Reagavimo etapas – centrinis lygmuo:
   UNOCHA ir Europos Komisija:

               —

               įspės viena kitą apie įvykusią nelaimę, ir informuos apie tai, kaip ketina į ją reaguoti. Kai mechanizmą ketinama pritaikyti už ES ribų įvykstančioms nelaimėms, ir kai gali būti panaudotos ir JT, ir EK reagavimo sistemos, Europos Komisija ir UNOCHA kaip galima anksčiau pasikeis nuomonėmis apie preliminarų situacijos įvertinimą, reikiamą pagalbą ir tai, kaip planuojama reaguoti į nelaimę, kad būtų maksimaliai panaudoti turimi ištekliai ir užtikrintas koordinuotas pagalbos teikimas remiantis pirmiau minėtomis sąvokomis ir sistema.

               —

               užtikrins pastovų keitimąsi informacija reagavimo etape šiais klausimais:

                           —

                           Ataskaitos ir naujausia informacija apie susidariusią padėtį,

                           —

                           Prioritetinių reikmių ir reikalingų išteklių nustatymas,

                           —

                           Planuojamas ir reguliarus išteklių skyrimas,

                           —

                           Išteklių sutelkimas (įskaitant paramos rūšis) siekiant išvengti pastangų dubliavimo,

                           —

                           Duomenys apie koordinatorius ir turimas lėšas,

                           —

                           Bet kokia naujausia informacija apie vertinimo ir koordinavimo grupėms taikomas bendrąsias nuostatas,

                           —

                           Informavimo politika vis-à-vis žiniasklaida.

         III.   Reagavimo etapas – nelaimės zonoje:
   UNOCHA ir Europos Komisija susitaria, kad:

               —

               visi tarptautiniai pagalbos teikėjai turėtų būti skatinami koordinuoti savo veiklą operacijų nelaimių zonose koordinavimo centre (OSOCC) remiant nacionalines ir vietos ekstremalių situacijų valdymo valdžios institucijas,

               —

               UNOCHA ir Europos Komisijos koordinatoriai turi padėti nacionalinėms ir vietos ekstremalių situacijų valdymo valdžios institucijoms koordinuoti tarptautinių pagalbos teikėjų veiklą laikantis INSARAG gairėse nustatytos metodologijos.

      (1)  Tokios kaip „Tarptautinės paieškos ir gelbėjimo patariamosios grupės (INSARAG) gairės“ ir „OSLO gairės karinio personalo ir civilinės saugos lėšų nelaimių atveju naudojimui“, 1994 m. gegužės mėn., t. t.
   VSP humanitariniams aspektams 2 priedas
   JT/OCHA – Bendrijos humanitarinės pagalbos biuras ECHO
   Veiklos bendros standartinės procedūros reagavimo į nelaimes koordinavimui
   1.   Pasiruošimo ir įprastinis etapas (t. y. laikotarpis tarp nelaimių)
   UNOCHA ir Europos Komisija:

               —

               tęs dabartinį strateginį dialogą dėl parengties ekstremalioms situacijoms, kad būtų sukurtas glaudus bendradarbiavimas siekiant pagerinti bendrus pajėgumus reaguoti į ekstremalias situacijas. Tai apima ir veiklos, ir finansinius aspektus.

               —

               užtikrins, kad abiejų organizacijų personalas dalyvautų ECHO ir OCHA organizuojamose mokymo programose ir seminaruose.

               —

               tam tikrais atvejais organizuos praktinius įgūdžių perdavimo seminarus, galinčius pagerinti bendradarbiavimo planus (VSP).

               —

               užtikrins, kad būtų reguliariai keičiamasi informacija apie naudojamą standartinę metodologiją poreikių įvertinimui ir pagalbos koordinavimui siekiant pagerinti jos darną ir konvergenciją.

               —

               reguliariai bendrai peržiūrės ir atnaujins atitinkamas ekstremalių situacijų valdymo sistemas (organizavimas, informacija kontaktams, koordinatės), kad visuomet būtų užtikrintas ryšys ir suderinamumas.

               —

               keisis informacine ir analitine medžiaga, ekstremalių situacijų įvertinimo analizėmis.

         2.   Reagavimo ir ekstremalių situacijų etapas
   2.1.   Centrinis lygmuo
   UNOCHA ir Europos Komisija:

               —

               užtikrins keitimąsi informacija apie į ekstremalių situacijų zonas išsiunčiamas įvertinimo komandas (ECHO įrašymas į UNDAC įspėjimo apie pavojų elektroniniu paštu sąrašą (žinutės nuo M1 iki M3); pastovių kontaktinių duomenų ir kontaktinės informacijos nustatymas tiek centriniame (kaip ECHO ekstremalių situacijų elektroninio pašto dėžutė), tiek vietiniame ekstremalių situacijų zonų lygmenyje).

               —

               užtikrins ryšio tarp ECHO ir UNDAC nelaimės zonoje palaikymą.

               —

               užtikrins pasikeitimą ataskaitomis ir pranešimais apie esamas ekstremalias situacijas (įskaitant ECHO priėjimą prie OSOCC).

         2.2.   Vietos lygmenyje.
   UNOCHA ir Europos Komisija:

               —

               palengvins ECHO komandų dalyvavimą OCHA ir UNDAC sukurtame koordinavimo mechanizme,

               —

               užtikrins pasikeitimą informacija nelaimės zonos lygmenyje apie gautas išvadas ir atliekamus ar planuojamus atlikti veiksmus,

               —

               užtikrins, kad, jei įmanoma ar būtina, komandos pateiktų viena kitai analizes ir ataskaitų projektus, ir teiktų bendras rekomendacijas atitinkamiems centrams,

               —

               užtikrins, kad, kai tik įmanoma, ECHO ir UNDAC atliktų bendrą įvertinimą ir skatintų informacijos platinimą ekstremalių situacijų metu (steigiant HIC centrus),

               —

               pagal savo galimybes kaip galima geriau dalinsis arba suteiks priėjimą prie materialinės techninės bazės (pvz., transportas, ryšiai).

         JUNGTINĖS TAUTOS,
   2004 m. spalio 28 d.
   Gerb. Komisarai Wallström ir Nielson,
   Turiu garbę pranešti, kad gavau Jūsų 2004 m. spalio 27 d. raštą, kuriame siūloma pradėti struktūrinį dialogą ir glaudesnį bendradarbiavimą tarp Europos Komisijos ir Jungtinių Tautų reagavimo į katastrofas, veiksmų toje srityje koordinavimo ir humanitarinės pagalbos srityse.
   Man malonu patvirtinti Jungtinių Tautų sutikimą, ir aš laukiu kaip galima greitesnio susitikimo su Jumis ir Jus pakeisiančiais komisarais, kurio metu galėtume aptarti greitą ir efektyvų šio plano įgyvendinimą.
   Naudodamasis šia proga norėčiau pranešti, jog esu patenkintas pastaraisiais aštuoniolika mėnesių vykusių diskusijų tarp mūsų įstaigų rezultatais, kurių metu buvo parengtas dabartinis susitarimo tekstas, laikantis Generalinės Asamblėjos rezoliucijos 46/182 priede išdėstytų pagrindinių principų. Aš taip pat norėčiau pažymėti, jog mūsų komandos atliko puikų darbą, o trys per šį laikotarpį pirmininkavusios ES valstybės palengvino procesą.

      Pagarbiai,

         Jan Egeland
         Generalinio sekretoriaus humanitariniams reikalams pavaduotojas
         Pagalbos teikimo koordinatorius

         Komisarei Margot Wallström
         Aplinkos generalinis direktoratas
         Briuselis

         Komisarui Poul Nielson
         Humanitarinės pagalbos biuras (ECHO)
         Briuselis